
PREFAZIONE 


E’ invalsa in molti l'abitudine di considerare la cu- 
cina come alcunché di banale, indegno delle arti e, so- 
pratutto, delle Muse. 

Senza richiamare gli inni del Brillat-Savarin o del 
nostro Raiberti e nemmeno del savio Cougnet o dell ar- 
guto Artusi, io ritengo questa opinione sostanzialmente 


errata. 

Non solo la cucina rappresenta uno dei temi di più 
grande importanza, ma può essere per il medico, pel fi- 
losofo ed anche per il poeta, quando ne sappiano pe- 
netrare il senso ed il valore, uno degli argomenti di più 
profonda meditazione. 

Non è forse dal cibo che ci viene la vita? E questa 
misteriosa e continua trasformazione non è forse dessa 
che rappresenta il fulcro di ogni nostro pensiero? Que- 
ste sostanze che assumiamo continuamente non sono in 
sintesi lo stesso Universo sotto la cui specie soltanto noi 
possiamo adombrare il concetto del divino? 

Ah molto veramente si trascura, nella banalità di 
ogni giorno, di quello che attorno a noi ed in noi vi è di 
più grande e profondo! 

Non anderanno molti secoli c tutta la medicina sa- 
rà nell’alimento, e gli uomini, consci, ritornando alle 

idee degli antichi, così bene espresse nei poemi dell’In- 
dia, sapranno, secondo il cibo, sia formarsi che essere. 

Ora noi ci fermiamo ai sapori ed in questa superfi- 
cialità, persuasi che il solo piacere del gusto è meno 
importante, teniamo buona cosa non considerare il cibo. 
Ne ignoriamo l’anima, ecco tutto e, come in una infini- 
tà di altre cose, ci fermiamo a quella superficie che è 
ancora più illusoria dei nostri sensi e bene spesso sba- 
gliamo. 

Ecco perchè quando il gentile poeta che già in pas- 
sato, in una delle più importanti organizzazioni gastro- 
nomiche cittadine, aveva realizzato nella sua maggiore 
dignità il culto pratico della cucina, mi presentò il suo 
manoscritto, accettai col maggior piacere di leggerlo. 

Mi era grato di vedere ridotta in versi questa sa- 
pienza così utile e così trascurata. E mi era grato altresì 
di vedere il tutto espresso in questa vecchia lingua ohe 
muore. E’ giusto che i dialetti scompaiano. Ma per noi 
che vi siamo nati e che, attraverso ad essi, abbiamo udi- 
to le dolci prime parole della madre, il risentirle, sia 
pure nei vecchi anni ed anche con la sicurezza che pre- 
sto non si pronunceranno più, è sempre una cosa dolce, 
una delle poche che rimangono ancora agli uomini aman- 
ti le tradizioni, in mezzo- al tramontare di molti, troppi 
ideali della loro gioventù. 

Ma come anche in questo, confrontando i modi 
presenti del dire con quelli del dizionario dei padri, mi 
sono accorto che tutto tramonta! Quante parole già non 
esistono più. quante altre sono della lingua nuova che 
stà sopravvenendo e che prenderà il posto dell antica ! 

E’ la vita. Però anche qui proprio il vecchio tema del- 
la cucina ei può essere di conforto! Nell’immenso giro 

delle cose tutte muore e scompare, ma lutto anche è sor- 
gente di vita e quello che finisce qui è il cibo che fa 
nascere l’essere che verrà domani e che sarà forse mi- 
gliore. 

Ed ecco che questo piccolo, modesto libro che vi coo- 
pera indicando con esattezza e dignità ed in una gradevole 
veste poetica come debbono essere preparati i cibi perchè 
servano veramente alla vita degli uomini, è degno di una 
serena lode. Esso, cooperando a farci migliori nel corpo, 
coopera altresì a farci migliori nello spirito. 

Oh che i miei concittadini possano servirsene! La 
mensa è stata sempre per i Milanesi come un dolce culto 
famigliare; che le massaie, sapendone ora i modi nel caro 
dialetto della loro infanzia, ne curino maggiormente i riti 
e diano ai convivi famigliaci, con la serenità che viene dal- 
le ottime vivande, quella gioia, quel benessere, quella 
pace che servono più di ogni altra cosa a far sentire agli 
uomini che essi, eguali nel cibo e nel respiro, sono sempre 
e dappertutto veramente fratelli. 

Dott. Francesco Ferrari. 

L’AUTORE A CHI LEGGE 


Chi ha coni {Misto questo libro si era messo per dilet- 
to proprio e per una certa naturale inclinazione, a fare 
dei versi sia nel suo dialetto nativo che è quello del Va- 
resotto, sia in Milanese. 

Un amico a cui li fece leggere, li trovò discreti, ma 
notò che gli argomenti erano spesso comuni a molte altre 
produzioni della nostra musa dialettale. Si soffermò in- 
vece su una che era una ricetta per la cucina e cioè la 
” Cazzoeula ” e, avendola trovata buona, consigliò all' au- 
tore di insistere su temi simili elencandogli anche le ra- 
gioni del consiglio e cioè mancanza nella letteratura mi- 
lanese di trattazioni analoghe ed utilità che la cucina , 
tanta parte della vita cittadina, trovasse il suo modesto 
cantore. 

Che il consiglio sia stato seguito lo prova il presente 
libro. Esso non ha alcuna speciale pretesa aU’infuori del- 
la scrupolosa esattezza del suo contenuto che una lunga 
esperienza ha permesso all’autore di controllare. 

Quanto ai versi egli vorrebbe che gli si concedessero 
tutte le attenuanti solite a largirsi agli autori didascalici. 
Non ha alcuna aspirazione alla grandezza lirica ma sol- 
tanto che la sua modesta musa non dispiaccia a quella 

maggiore e più umile parte del pubblico che sa ancora 
apprezzare al suo valore la cucina. 

Se poi dai versi che ha scritto verrà a qualche suo 
concittadino anche il conforto di un cibo sano e realmen- 
te gustoso egli ne sarà doppiamente lieto . s illuderà di 
aver dato, insieme col pane, ai suoi buoni Milanesi anche 
un po’ di quel companatico sp rituale che essi non han- 
no mai dimostrato di disprezzare. 

E sarà la parte più cara e gradita della sua serena 

fatica. 

Giuseppe Fontana. 


AVVERTENZA 


L’ortografia di questo volume' venne curata seguen- 
do il Vocabolario del Cherubini. Alcune pochissime pa- 
role dell’uso comune, specie in cucina, ma non raccolte 
nel Vocabolario stesso vennero usate qui allo scopo di 
ottenere una maggiore chiarezza. L’Autore ne domanda 
venia ai puristi persuaso di avere, malgrado tutto, fatta 
«pera grata ed utile ai Lettori. 

LA SUPPA « SANTE’ » 


Per quant 'sta liscia suppa de verdura 
la para giò de moda in tutt el inazz 
d’i supp, suppinn, suppett, supponn, suppazz, 
l’è anmò la mei, se fada ben, con cura. 

Tajà col tajarav a fett, a fett, 
rav, carotol; tajai a bei fìlett 
suttil, sutlil. E peu duu poor, del zeller, 
erbett e foeui de verz, ina de quei tener. 

Tutt a filett. In d’on cazzirolin 
fa tostà in del butler on scigolin. 

Tostaa che l’è, dent prima on bel fetton 
de panscetta, o magari de giambon. 

Fai palpa e peu denter adrittura, 
cont on ramett de salvia, la verdura. 

Quatta e coeus brasaa, a la ristretta. 

Cott che in, tiragli focura la panscetta 
o el giambon che sia e, quand 1 è ora, 
mettel in la suppera e vojagh sora 
del broeud de manz filtraa, ma de quel bon. 
Servilla peu con dree i so bei croston 
de pan tostaa al moment in del butter 
del pusee fresch e bon di noster caser. 

Ma attenti che i verdur sien ben brasaa, 
in ristrett. de vegnì bei profumaa. 

LA SUPPA STRASCIADELA 


L’è ona suppa de insegna 
a quei stomech senza pas 

che refignen sù el nas 
fina al mei di bon mangia. 

i 

Se prepara on bon broeud filtraa ben ciar, 
de gaina o de inanz, come che 1 par, 
e, ona mezz’ora prima de andà in tavola, 
se messeda in d’on tazzin 
quatter cugiaa bondant de pan ma poss, 
de podi dì, senza crost, grattaa fin, fin 
e l’istess de formacc ben stagionaa 
con tri oeuv, ma di bei e fresch e gross. 

Dent on poo d’erborinn ben ben tridaa, 
on cicc de nos moscada, se la pias 
e sbattei ben e peu lassai in pas. 

Quand l’è ora slongal coni on cazzuu 
de broeud e, dopo avel ben, ben sbattuu, 
vojal tutt in del broeud quasi bujent, 
sbattend el broeud in del vojaghel dent. 

E fagh tra on buj. Vegnarà a galla in bloch 
la strasciadela che, a ’sto pont, l’è fada. 
Rompela sù on ciccin a man ligera, 
col cazzuu, ma sfiorandola porli, pochi 
guardà se l’è salada, 
voiala in la suppera, 
e se poeu el broeud el gh’avarà sostanza 
no ghe sarà peri col che ne vanza. 

LA SUPPA «PARMANTIER» 


Perchè ciamen ’sta suppa de purè 
de pomm de terra Suppa Parmantier? 
Perchè l’è el noni de quel che l’ha importaa 
’sti pomm de terra ch’in chi dent schisciaa; 
perchè minga doma ai mazzagent 
s’ha de fagh, se semm bon, el monument. 

In d’ona cazziroeula a foeugh prudent, 
se mett sù duu bei poor bianch, tajaa fin 
a palpà in del butter, ma pian, pianin. 

Quand in palpaa, ina ciar come Fargent, 
ghe se mett dent el broeud, un quint a testa 
e a testa on pomm de terra ma bell gross. 

Peu pever, poca nos moscada pesta, 
on ramett d’erba savia e on poo de zeller. 

Cott ben i pomm, se fa passa tuscoss 
al sedazz e peli sù ancamò. Se giusta 
el spess e la se sbatt ben a dover 
e incremma cont ’na fetta de butter 
e, se occor, con del Liebig la se gusta. 

Per ultim, propi prima de andà in tavola, 
ghe se gionta, menandela su ben 
e fermandegh el buj per no carpiala, 
on ross d’oeuv ogni tre personn (o men) 
sbattuu cont on gottin de latt. Portala 
con di crostiti de pan ben indoraa 
e cont adree del bon formacc grattaa. 

LA SUPPA DE IMBROJ 


Minga luce i imbroj han imbrojaa! 

Questi, in suppa, medeghen, fan del ben, 
ma de verdur gh’en voeur on cavagn pien 
e che sien bei e fresch, ’pena cattaa. 

Mettii sù, per tri quart de la misura 

del ealdar, l’acqua a foeugh semper costant 
e, bell e a frecc, condila sù, adrittura 
a crud, d’oli d’oliva, ma bondant 
e de butter rostii sù in padellin 
con scigola tajada giò fin. fin. 

E peu denter d’i bei fett de panscetta 

e codegh, se ghe n’è restaa in cardenza, 
savia, laur, de spezi ona presetta, 
on fesin d’ai, salala con prudenza 
e giò pur subit tutta la verdura, 
giò tutta insemina, giò senza paura. 

Pomm de terra tajaa a tocch a tocch 
e tomates, erbion, fasoeu borlott, 
poor, carotol e zeller, ma quest poch, 
tucc a fett e peu. a pena ch’in mezz cott, 
dent i verz, ma mondaa, lavaa, bei nett 
e fala buj on para almen d’orett. 

La se mangia quattada de formacc 

e, daa che l’è ona suppa on poo de viacc 
e che tucc poden vech i so idei, 
mi la mangi con dent el pan de mei. 

LA SUPPA A LA REGINA 


D’i supp che van per classich, in tra luce 
quella de class, la scicca, l’è anmò questa. 
Peccaa che lee l’è propi porli onesta 
per quei saccocc ch i n quasi semper succ. 

Mett centcinquanta gramm, ma pes de amis, 
de butter f reseli in d’ona cazziroeula 
e metteg dent, quand l’è color nisceula, 
duu etti de farina creili de ris. 

Anca lee minga scarsa. Mcs’cià, fala 

coeus des minutt e rngà sù ogni lant, 

Pen cont on quatter liter, ma borni ant, 
de broeud bnjent e ben filtraa, bagnala. 

Ma a podi, a podi, sbattend cont el foett. 

Rugala fina che la buja quieta. 

Salala, mettegh ona scigoletta, 
peu dent 011 pollastrell lavaa bell nett, 
o ona mezza gaina a coeus insemina. 

Fa coeus la cremma. La dev liuj almen 
on ora e mezza per ves cotta ben. 

E attenti che sul forni peu no la grenuua. 

Coti el pollaster, cott, cottent, levai 

e toeugh via i polpitt, qui pussee biancli. 

El resi spolpai giò tutt e, con dò brandi 
de bon grana grattaa, bondant, pestai, 
fai quasi in pappa e peu passai bell nett 
cont on sedazz, mettcl in d on tazzin 
e, con cinq bei ross d’oeuv e on bell quartm 
de latt, distemperai cont el foett. 

Passa col passa broeud o a la tamina 
la cremrna e peu, passada che la sia, 
fagli dà diiu buj, poggiala a bagnmaria 
e giontagh el compost de la tazzina. 

Tajà i duu bianch tolt via al pollastrell 
bei fin, bei nett, fai giò ben a granei 
e dent insemina, denter anca quei 
e denter de luitter on bell tocchell. 

Dosala ben de saa, de gust, spessor, 
servila con crostitt de pan crocchent 
tostaa al butter a Tubini di- moment 
quand tucc in là a specià de fagli onor. 


LA SUPPA DE PEOCI 


Prim mestee nettai ben. Cont el cortell 
levach qui crost che gh’han de soravia 
raspandei giù ben, ben, strappandech via 
quel ciuff chi e ten ligaa come on grappel. 
Lavai e peu, con poch oli d’oliva, 
fai dervì in la padella a fiamma viva. 

Avert, levai dal guss. A on sedazzin 
fa passa quell’acquetta che han lassaa, 
regordandes che in lee sta la bontaa 
che dev servì a fa classich el brodin. 

Per fa quest peu, mett su in cazziroletta 
cinq cugiaa de oliva a fiamma quieta 
e denter fagli tosta ona gramolada 
de verdur: ’na carotola, on aieu, 
on tocchel de scigola, on bel sciroeu 
de zeller, d’erborinn ona brancada, 
tuscoss tridaa giò fin insemm, su l’ass. 

Fai palpa, tirai d’or e bei pas, pas. 

A ’sto pont mettegh acqua o broeud già faa 
e giontagh quel tal gius che han lassaa giò, 
peverala e dach vint bei buj anmò, 
mettegh dent i peoci già sgussaa, 
servila in la fondina con desott 
croston de pan tostaa in del butter cott. 


LA LEZION DEL MAESTER 


On maester de scoeula de campagna 
el disegna bel, bel su la lavagna 
on scolar cont al coll la soa cartella 

e on cappon ben ingrassaa sott a 1 ascella. 
Peu el domanda : « Chi mai dirmi sa 
dove questo fanciullo se ne va? » 

Quei risponden insemina a pien polmon 
che 1 va al mercaa a verni el bel cappon. 
Ma el maester l’osserva : « Questa è bella, 
al mercato si va con la cartella ? » 

Ghe pensen sù i scolar e, guzzand l’estro, 
se correggen sbraggiand: «Signor maestro, 
va alla scuola! » E quest: « Ma, ma, ragazzi, 
col cappone alla scuola? Siete pazzi?» 

E i scolar: «11 cappone porta in dono 
a lei, signor maestro, tanto buono! » 

«Oh guarda, el rispond lu, che cosa sento! 

Bravi, bravi davver! Sull’argomento 
di questa lezioncina scriverete 

tutti un bel raccontino, che farete 
leggere ai vostri cari genitori 

che, gentili, mi mandan sempre fiori ». 


EL MINESTRON 


« Caro elo, parola, mi ghe digo 

che no gh’ho mai magna on minestron 
savorido, gustoso, tal de amigo 
come el xe questo. Salo ch’el xe bon? 

Ciò, siora rnugger, altro che i risi 
e capuzzi scaltridi e i risi e bisi!... » 

« Dasjseno, Bortolin, ti gha resoli. 

Oh sì. Ma, prima che nu se ghe toga 
el disturbo a sto sior, con permission, 
voi farmelo spiegar ben da la coga. » 

« Se la cred ghe l’insegni bell e mi, 
sciora Bettina, che la faga insci: 

« Se la gh’ha del broeud, inei, se nò la metta 
a foeugh el sò caldar cont acqua pura 
e dent codegh de lard, se nò panscetta 
tajada giò a fettinn e peu, in misura, 
la condiss col giontagh dent on pestaa 
de lard con dò fèsinn d’ai ben tridaa. 

Peu giò fasoeu borlott in abbondanza, 
dent carotol e zeller tajaa fin 
e pomm de terra a tocch, segond l’usanza 
el sai e dent de savia on ramettin, 
e tre foeui de basilich. Quattal sù 
e fall buj e che ’1 buja a desmett pù. 
Intanto in del butter, in doe l’ha faa 
rostì già prima biond dò scigolett. 

la tosta tri tomates ben pelaa, 
spremuti, tajaa e cott ristrett, ristrett, 
che jutten a condì, gusta e fa bon, 
savorii, petittos el minestron. 

Quand in cott i verdur, ma cott ben, ben, 
dent i verz a fagh dà vott o des buj, 
peu giò el ris e chel buja svelt, in pien. 
Infin, dent i erborinn taiaa, a fregiti. 

Cott el ris, ma podi cott, denter del vece 
grana tridaa. L’è bon tant cald che frecc. » 

« Complimenti par In. Ma che lezion ! 

Mi la ringrassio tanto, sior paron! » 

LA BUSECCA 


Chi no intendi insegnach a fà busecca 
a Mcneghin: el sà pussee de mi, 
anzi, voris sentì da la soa Cecca 
se anca lee ghe la prepara insci. 


Per prim mi foo tosta 

quatter bei scigolonn, tajaa a quadrett, 

' con butter e con lard e i foo palpa, 
ma senza truscia rosolandei quiett. 

Qnand peli in ben rostii, ghe foo brasa 
dent la busecca bell’e preparada 
già lavada, buida e ben tajada. 

La bagni giust, mettendegh in misura 
l’acqua e ghe gionti subit la verdura. 

Tanti bei fasoloni bianch, el zeller, 
i carotol, tomates, drogh e pever, 
erba savia e, insemina, on bell toccon 
de eoa de manz che faga del broeud bon. 
La lassi andà adasi ben quattada, 
de vess già cotta, pronta per mezzdì. 
Cotta, la lassi lì 

a quietà per dach peu ona desgrassada. 
Infin la sagi e rangi 

de saa, de gust e peu quiet, quiet, la mangi 
mettendegh su abondant el parmesan 
e masarandegh dent d’i toccb de pan. 

Infin, per completa la colazion, 
paci coi peveron 

de qui in Fasce, la eoa già cotta insemina 
e me la sbaffi in pas con tutta flemma. 

EL RISOTT A LA MILANESA 


« Gina, Gina, stavolta chi el risott 
voeui curai mi. Prepara bella netta 
la padella, che seni in sett o vott. 

El broeud te glie l’ee bon? Sì? De manzetta? 
Famel on poo saggia. Bon, bon, va là, 
sent che odorin? El fa resuscita. 

El ris l’è del vialon rivaa su jer? 

L’è mondaa? Torna a dagli ona passada. 

Sù, sù, mett in padella el to butter 
e on tocliell de scigola ben tridada. 

Mett a foeugh, fà tosta movend sul fond 
cont el cazzuu a fai de color biond. 

Dent el ris. Ruga. Bagnel cont el vin 

bianch, magher (mezz biccer). Dent el zaffran. 
Ruga. Fagli suga el vin. Sent che odorin! 
Sugaa? Giò el broeud da man a man. 

Boffa sott che’l dev buj a la pù bella 
de sentii a spara in de la padella. 

Bagnel del tutt e rangiel giust de saa. 

Lassel coeus. Brava. Gratta giò el granon. 

Oi, oi sott, sotta foeugh cbel s’è incantaa. 
Gina, che risottin, che odor de bon! 

Ten rugaa veh! Adasi e deppertutt. 

Varda, l’è quasi all’onda, on cinq minutt. 
Giò che l’è proni. L’è moli? Fa nient, el ven. 
Dent el grana abbondant e on bell tocchell 

de butter peu mantecchel ben, ben, ben, 
menand sù svelt che’l ven e bon e bell. 
Quest chi sì Tè on risott che var la spesa, 
on risott propi faa a la milanesa! 

Cott al punt, manteccaa a la perfezion, 
bell, mostos, el te fa resuscità 
anca on mort ch’è creppaa d’indigestion. 
Tirel giò e mett in tavola che in là 
con tant d’oeucc e sospiren guardami chi. 
Sérvel, che vegni subit anca mi ». 


i 

I GNOCCHITT IN BROEUD 


In d’on tazzin fee fonti arent al foeugh 
on etto de butter e peu, sbattend 
in sit al fresch, cont on cazzuu de coengh, 
tirell a schuma. Peu vun a vun tregh dent 
duu ross d’oeuv, duu cugiaa de parmesan, 
on poo de nos moscada, ona presina 
de saa e, dopo, dent a man, a man, 
a cugiarad, on etto de farina. 

Sbattee i duu ciar e denter anca lor. 

Prontee filtraa on bon, ma bon brodin 
e, quand el buj, tegnuu a bon calor, 
fegh pioeuv dent el compost col cugiarin 
bagnaa in del broeud, sempcr tegnuu bujent. 
Fasend a moeud, fee foeura di gnocchit 
tucc bei precis e minga sbirolent, 
degn de ves savorii da bei bocchitt. 

Quand han levaa on buj, ch’in tucc a galla, 
in pront, se po’ mandai de voi in sala. 

EL RISOTT CONT I PEOCI 


A Venezia m’han ditt: « Prima se lava 
i peoci e i se raspa col cortelo, 
levandoghe le croste e tuto el pelo 
che i e liga a mazzeti e i se rilava. 

Po’ in de Pogio con aio a fogo pien 
i se coxe in paela cavezzadi 
tenendoi ogni tanto mescoladi 
fin che tuti i se derva fora ben. 

Averti, i se to’ giuso. Ghe se leva 

fuor del guso i peoci e mete in tondo 
e ghe se filtra el brodo fato in fondo 
de la paela intanto che i coseva. 

Po’ se fa el risoto col lostado 

de sceola, bagnandol de bon brodo 
de pesse (o pur de carne sei xe a modo). 
Ghe se gionta el brodeto ch’è colado 
dai peoci, che’l xe quel che dà el gusto, 

(chi ocio al sai,) e ghe metto du pugneti 
de hisi belli e coti o spinazzeti. 

Infin col xe fillio, ben coto, giusto, 
ma molo ancora, se ghe tra deboto 
i peoci e bon cacio stagionado 
e el se mena a trarlo mantecado. 

E: Pronti, (han poeu finii), xe là el risoto ». 

EL RISOTT CONT I GAMBER 


L’è insci: Scottà i gamber viv, bei nett 
in acqua ben bujenta e misurada, 
fasendech dà trii buj, ma de volada, 
con dent scigola e zeller (do gambett). 
Frecc ch’in, se scolen, ghe se toeu i coitt 
e se sgussen, fasend però attenzion 
a no rompei e, daa ch’in insci bon, 
se gh’in tacaa, toeuch via anca i ovitt 
per fà sù el ragotin de mett desora. 

Tutt el rest peu d’i gamber, el se pesta 
su Tassa o in del mortee e guss e testa 
e peu el se fà brasà per on quart d’ora 
con butter e toinates. Ben palpaa 
el se buj in de l’acqua doe in cott 
i gamber per fa el broeud per el risott. 

E se l’è scars, dent acqua o broeud già faa. 
Fai buj mezz’ora adasi, peu el se scola. 

Intant se fà coi cov el ragotin 
con bondant de tomates tajaa fin 
e già pront cott, rostii con la scigola. 

A temp se fà el risott. Prima sbroffaa 

de vin bianch o marsala intant che ’1 tosta, 
peu bagnaa coni el broeud già faa apposta. 
Cott a l’onda, tirai ben manteccaa 

con formacc e butter, comodai ben 
servii cont el ragò spantegaa su 
o me’sciaa insemina o in mezz come on bel pien, 
E chi sa fall insci el sbaglia pu. 


EL RISOTT DE LA FATTORA 


Se mett sù a tosta, cont ona fetta 
de butter e poch oli, on scigolin 
ben tridaa in d’ona bella padelletta. 

D’or che l’è, dent de savia on ramettin, 
di tomates pelaa, spremuu, tajaa 
e panscetta a fettinn e mezz aioeu 
e che se palpen, quasi a vess sugaa. 

In dispart coeus intanta di fasoeu. 

Ben tostaa i tomates, ben soffriti, 

tridà denter on bell piantin de zeller, 
pocch carotol tajaa giò a fettitt 
e on bell sciroeu de verz e bianch e tener. 

Lì se sala e se droga e peu, in corona, 
ghe se poggia desora on bel tocchett 
d’on mezz brazz de luganega, ma bona. 

Se quatta sù e se fa brasa in ristrett. 

Se prepara intrattanta on bon risott 
d’on dodes pugn de bell vialon bagnaa 
con bon broeud e peu, quand che l’è mezz cott, 
ghe se gionta i verdur giamo brasaa, 
i fasoeu e la luganega, ma a toccli. 

Manteccal in sul erud con del bon grana, 
se de nò parmesan, ma minga poch. 

Vojal in d’ona biella, ma nostrana, 
lisciai ben, somenal sù tutt desora 
de formacc e butter e denter, via 

in del forno a ricoeus on bon quart d’ora 
e a fagh fà el croston desoravia. 

L’è per vott ma s’in pansé che no g’ha fond 
in ses domà ve mangen anca i tond. 


QUADRETT 


Bòrtolin e Filomena, 

cont i man sul consolaa, 
van, al ciar de luna piena, 
su la nev in mezz al praa. 
Vint bei gatt de bona vena 
ghe van dree tucc impariaa, 
vint gatt negher ’me’l earbon 
cont el ciar in di ogion. 

Filomena e Bortolin 

fan fermada tutt a on tratt 
e se paccien de basin 
pizzigandes ’mè duu matt, 
Drizz in pee, in pee el coin 
’ torno ai duu tucc vint i gatt 
giostren, mognen a l’amor 
e se basen anca lor. 

Lù saltami come on gallet, 
lee allegra andandegh dree 
cont i gatt fan on ballett 
in la nev pestand i pee. 

Rid la luna al bell quadretta. 
E in sciavatta l’era lee 
e lu el bell, cont i scarp rott 
e sonava mezzanott. 


I GNOCCH A LA ROMANA 


D’i bon gnocch, propi degn d’ona bocchina 
de bombon, tant somejen a ona cremma? 
Se fan insci: Se fa ona polentina 
in d’on liter tra acqua e latt insemina 
con diiu etti, bon pes, de semolina 
mettuda giò adasi, a man che trema, 
per minga fach fà denter gnocch e fraa. 
Mett peu prima in del latt blitter e saa. 

La se coeus des minutt, senza desmet 
de menala sù ben cont on cazzuu. 

La se toeu indree, e denter dò branchett 
de bon formacc grattaa insemma a duii 
oeuv e menò ben, ben. Peu la se mett 
ben slargada su on piatt degià vongiuu 
e grossa on dit. La dev sta lì quattada, 
sotta on mantin, fina che l’è sfregiada. 

Quand l’è ben fregia, con l’anel de taj, 
se stampa di tondei, se passen dent 
in del formacc grattaa per peu piazzai 
in la biella de terra, ben arent 
o in corona, o a colm e pennelai 
de butter cald, ma senza risparmiò. 

Infin in forno viv a rosola. 

I LASAGN PASTIZZAA 

Se fa la sfoeuia larga on bon mezz brazz 
mettend dent, sora on chilo de farina 
ses oeuf bei frescli e gross, ona presina 
de saa, on dò brancad pienn de spinazz 
ma già cott e spremuu, tajaa a la bona 
é quel che ghe voeur d’acqua, putost poch. 
Tiraa i so sfoeui, se tajen giò a locch 
larg on duu palmi e in d’ona padellona 
con tant’acqua, se fan coeus des minutt 
ben distes e cercand de no lassai 
o riscias o taccas, se nò l’è on guai. 

Cott, se scolen e slarghen giò bei sutt. 

Peu, preparaa on ragò a la bolognesa 
e on bel cazzirolin de besciamella 
se pastizzen sù dent in d’ona biella 
ben ben condii e senza guardò a spesa. 

Prima giò on pian de besciamella in fond, 
peu i lasagn, peu besciamella, e sora 
<*) formacc Srid e butter, ma quest segond 
che l’è condii el ragò. E peu, via via 

on soeul dree a l’alter fin che s’è a la fin. 

Per ultim besciamella e on spolverin 
de formacc e pan trid de soravia 
cont quai gramm de butter. Pronti, l’è fada. 

La se mett peu in del forno a gratina 

e, dopo, sott, in stua a incremà 

fin che tucc gh’han in man la soa posada. 

33 (*) el so ragò abbondanti, a man de sciora, 

EL RAGO’ PER LA PASTA 


Se fà lostà al butter on scigolon 
cont on poo de carotol e on piantin 
de zeller tridaa giò minga trop fin 
e ghe se mett insemina del giambon 
se no on toch de panscetta a quadrettin. 
Tostaa che l’è se gionta in proporzion 
polpa magra de manz, mei se scamon, 
passada al tridatutt ma mezzanin. 

De lì on moment se bagna ma abondant 
de vin ross e, sugaa che l’è, se mett 
de la salza o tomates fresch ben nett 
e ben tridaa e la se rangia intant 
de saal, de spezieria e infin, quattada 
la se fa coeus ben ben, ma pian pianin. 
Se g’ha alora la bagna, el ragotin 
per spaghctt, taiadei e pastizzada. 


LA POLENTA PASTIZZADA 


Gh’avii reson, l’è vera, 

la polenta l’è semper la polenta 
ma, se l’è comodada in ’sta manera, 
savii se la diventa? 

On mangiarin, on bombonin che fà 
morì de voeuia e peu resuscita. 

Dopo v’è tajaa giò fetta per fetta 
larga tutta precisa e puttost fina, 
la polenta già fada a la mattina, 
tenera, cotta ben quasi on oiretta, 
se prepara ona pasta in sta manera: 
se tosta ona scigola in del butter 
abondant e quand l’è bionda a dover 
glie se mett cinq cugiaa comol davera 
de farina, se ruga sù ben ben 
e dopo la se bagna con del latt 
ma bujent e se forma cont el sbatt 
ona cremma duretta come on pien. 

La se sala e, per fala savorida, 

ghe se mett noos moscada, pever bianch, 
del bon formacc graltaa (on tre bei branch) 
e, per veghela infin ben ben condida, 
on bell toch de luganega desfada 
e quatter bei fongitt tajaa giò fin. 

Se fà coeus on quart d’ora pian, pianin, 
e peu se mett insemma la pastizzada. 

Se comincia dal mett in d’ona biella 

on ciccin de ’sta pasta e, dopo, a fett. 


35 


la polenta e peu 011 alter cazzulett 
de pasta, o anca duu, peu ona bella 
spantegada de trifol soravia, 

(tanti) on poo de butter, dei parmesan 
e gruera grattaa e peu, man, man, 
di alter cors de fett e insci via via 
fina a la fin. In ultim peu, quattala 
ben con la pasta e sù ona sbroffadina 
de formacc e ona bella imbutterada. 
Infin giò on ora in forno per dorala. 
Hoo dit on ora in forno. Minga men 

e cald, per fà che la se incremma ben. 


I CROCHE’ DE RIS E DE PURE’ 


Cont acqua e latt o broeud, ma bon, de amie, 
se fà coeus tant come on mezz chilo de ris 
in risott, per lì adree ona mezz’ora, 
tirandel bell succ succ. Peu el se lavora 
e condis de butter, on trii cugiaa, 
d’on bell etto de grana ben grattaa, 

’na tridada de fong, se gli in, o anca 

de giambon o d’avanz de carne bianca, 
tutt va ben (de cappon però l’è mei) 
ma tuscoss tridaa giò ben a granei. 

Menagli dent duu ros d’oeuv e con manera 
voial su on piatt ontaa o in la tortera 
gross tutt on dida e ben lise e spianaa. 

Quand l’è frecc. cont el stamp pusee adattaa, 
tajal giò a mezza luna o a rondei, 
o fai giò col cortei a bastonscei. 

Passai a l’oeuv sbattuu e al pan grattaa 
e rangiai sù in gir, ben cavezzaa. 

Quand l’è ora, ma in ultim, al moment. 

fai andò secch in Foli ben bujent. 

Servii cald su on mantin con la franzetta 
con salza de tomates ma longhetta. 

Se peu se voeur no el ris, sti bon crochè 
se poden fà benissim de purè. 

Se coeus d’i pomm de terra nò pelaa 
ma apena apena, o almen nò masaraa. 

Cott, se fan in purè e peu se metten 
in cazziroeula calda e se lavoren 
con trii ross doeuv, butter, forniacc grattaa 
e, come per qui alter, ben tridaa 
giambon o carne. In pù on savorin 
de scorza de lirnon raspada fin 
e ona presa de zuccher. Impanaa 
se fan andà in de l’oli, crocantaa... 

Se peu l’è on dì de magher, col purè 
se pò fa anca col pess di bon crochè, 
basta al post de la carne met el pess, 
baccalà e merluzz cot prima a less 
e spolpaa e nettaa de tutt i resch 

o anca avanz de pess già cott e fresch. 
Insavoril però cont on ciccin 
de scigola taiada giò fin, fin 
e tostada al butter. Per tutt el rest 
come i alter. Ma torsi el mei l’è quest. 


I OEUV AL GRATEN 


In d’on poo d’acqua che la buj a pian, 
salada e con bondant sugh de limon 
fà di oeuv in camisa. Cont el pan 
quadraa fà di croston 
tostaa al butter. Mettei in la tortera 
in corona e con manera 
poggiagh sù a ciascun 
on oeuv ben ben scolaa 
su on pann, a vun, a vun. 

Peu rnettegh sù on cugiaa 

bondant de besciamella on poo duretta 

con dent, se gh’in di fong tajaa bei fin. 

Quattai cont ona fetta 

slittila de gruera, peu on granin 

de butter crud de sora. 

Mettei peu dent in forno quand l’è ora 
lassai fin che gratina la cappella 
de gruera e besciamella. 

Però i oeuv pussee in moli e pussee in bon. 
Donca lassei nò in forno ona mezz’ora. 

Van ben per piatt de mezz a colazion. 

LU E LEE 


Bosina, 

« Ven scià, ven scià Pidrin 
a strengion ol gipin 
eh’ a voeuri fa ol vitin! » 

« Ma lassom stà Felizza 
ch'a goo la pipa pizza, 
farri nò vegnì la stizza ! » 

« Ma vaa che brutta riera ! 

Sa ghi su? La scighera? 

Par fanr in sta manera? » 

« E ti, a l’è nigott 

fà sempar ol pancott, 
mai gnocch e mai risott? » 

« Va là, ven scià, mattoch, 
sta sira faroo i gnocch 
cont ol stuaa a tocch ! » 

« I gnocch cont ol stuaa? 

Da bon? Bell condansaa? 

Ta strengi alora, vaa! » 

«Sa tirat, cristianin!... 

Va là, va là, Pidrin, 
ta piasi col vitin? » 

« Ma piasat e nò pocch ! 

Regordes nee di gnocch. 
cont ol stuaa a tocch!.... » 

EL PESS BIJJI 


E1 pess gross tant de lagli come de mar 
lavarei, trutt, truttei, salmon, volpin 
lusc e rombi, merlan, ombrimi, branzin 
e quant ghe n è e quanti ve ne par 
se a less, van tucc coti in sta manera. 

Ben nettaa, lor se metteri giò in pessera 
e denter acqua fregia e misurada, 
giust assee de qualtai e ben salada. 

Glie se mett poch asee e del limon, 
laur, zcller, carotol, on boccon 
de scigola e cinq grann o ses de pever. 
Poch de tutt, giust assee de dach el gust. 
Deven buj ben adasi, senza lena 
e segond la grossezza. In cott giust 
quand la carne, al toccala in su la schena, 
la ced e la se sent a lassa i reseli. 

Cott, tirai pur indree, tegnii caldin 
se se voeuren insci, se no al frecc, 
semper però dent in del sò brodin. 
Presentai con intorna gamberitt, 
fett de limon. cocumer e fongitt. 

Dach adree ona salsa maionnesa 

o magara doma oli e limon 

senza andà in di salz trop de pretesa. 

E, servendei a cald, giontach on piati 
de pollini de terra cald e minga fati. 

Al contrari i aragost han de ves cott 
svelt a gran foeugh e boffand ben desott 
in tanta acqua salada, mettuu dent 
quand la bui e, poer besti, anmò vivent. 

EL PESS AL BUTTER 


Agon e temola e truttell, 
carpion e lavarei, 
orad e sfoli e trili e branzinett 
e quant glTè sul mercaa, 
ona volta ch’i avii raspaa, svojaa 
e gh’avii tolt i alett, 
sughei sù ben, passei 
in la farina e peu in de l’oeuv salaa 
e ben sbattuu de fan resta taccaa 
ben pocch. fegh nò de sfriis, mettei 
ben al largii vun a vun in la padella 
con butter abbondant e già ben cott 
color de la cannella. 

Fegh del bon foeugh de sott 
che no vaghen a less, 
ma peu, come de spess, 
no gremen in sul fond. 

La padella la sia de ram stagnaa 
e ben piatta. Voltai s’in colorii, 
salai, pena voltaa. 

Per fai peu savorii 

dent de la savia, o. qliand in impiattaa 

giontegh al so butter, anmò on boccon 

de butter, tutt el sugh d’on bell limon 

di erborinn, tridaa, 

poeu giù bell cald in sul sò pess. Sarii 

content de bon de quel che mangiarii. 

I AGON IN CARPION 


Se ciappa i so agon per el coin 

con duu dit, vun a vun e, pian, pianili, 
se infarinen sù ben de sora on piatt, 
se scorlissen e pucien in del latt 
con riguard de nò toeugh farina e dent 
a rostì in de l’oli ben bujent. 

No se tocchen fin che in già croccante! 

e a fan coeus podi per volta vegnen mei. 
Quand in cott tirai giò, ma con manera, 
per mettei drizz in d’ona insalatera. 
Intanta peu tosta in trii bon cugiaa 
d’oli fin dò fes d’ai ma ben doraa, 
giontagh dò foeui de savia, on ciccinin 
de scigola, del pever, del masnin, 
salai, peu mettegh on gottin de asee 
e fall buj : des minutt, in pù che assee, 
infin peu, giontagh dent on bel cugiaa 
d’erborinn fresch bei verd e ben tridaa 
e insci bujent voial sora i agon. 

Se mangen frecc. Stan lì e in semper bon. 

I SARDINN MAR1NAA 


In del pessec comprà a pena gh’in 
bei fresch e bon mercaa 
e bei gross, on mezz chilo de sardinn 
e, dopo avei nettaa. 

co’l toeugh el eoo, i busecch e peli el coin, 
e daa ona lavadina, 
fai sngà distendendei su on mantin. 
Intanta va faa giò 'sta tridadina: 

Mezza ona fesa .d’ai, ’na scigoletta, 
on pugn d’erborinn fresch, 
dò gamb de zeller, de laur ona foietta, 
tre inciod con foeura i resch. 

Mett in piati i sardinn con la tridada 
ben fina, on dilli cugiaa 
d’asee, einq d’oli fin, ona sbroffada 
de pever e de saa. 

Messedai con riguard de no spelai 
e in d’on biellin bel pian, 
a eoa in dent. a schena in sù, piazzai 
ben ben de man e man, 
tutt in corona. Coeusi sul fornell 
a in forno ma adasin 
con poggiaa sui sardinn, giust a cappell 
on piatt o on covercin. 

Quanti in frecc, impiattai co l sò bagnett 
e spremegh soravia 
inezz limon, guarnì peu con di fett 
de limon tutt el piatt e così sia. 

1 OLIVETT DE PESS 


Se toeu tri etti de filett già faa 

de bon pess persich fresch, se batten fin, 
senza rompei e se lassen lì quietin. 

Peu se combina on pien d oeuv imbrojaa, 
insci: cent gramm de latt, tri cugiaron 
de pan grattaa bell fresch, tri oeuv, del bon 
formacc trid, nos moscada, on bocconin 
de butter, poca saa, tri amarett 
in fregili. Se sbatt ben col cazzulett 
tutt insemma in d’on bell cazzirolin, 
se mett a coeus tegnend messedaa ben. 
Quand l’è cald e carpiaa, l’è faa el pien. 
Metten giò sul filett ona ligera 
pontina per fa sù di polpettinn 
bei lise, curaa, ma semper minudrinn. 
Insteccai sù a tre, ma con manera, 
passai in la farina e peu passai 
in l’oeuv sbattuti, ma apena e peu dorai 
in padella a bon foeugh con butter bon. 
Servij che scumen, quasi anmò frigent 
in biella de pirofila o d’argent. 

I RANN IN SGUAZZETT 


«Guarda, guarda chi vedom! La Mariett! 

Oh che bei ranni Che grossi L’è la stagion, 
chè in di mees senza l’erre in minga hon. 

Che rostii! Ma nò, iaann van faa in sguazzett. 

Mi i foo insci: Ghe incavali i garnb sui fianc 
e peu i metti in padella con vin bianch 
secch, butter crud, el tutt mettuu 

dent a frecc e ghc foo sugà su el vin, 
peu ghe messedi insemma on cugiarin 
de farina e ghe gionti on bell cazzuu 

d’acqua e on poo d’erborinn ben ben tridaa. 

(se capiss senza dill che van salaa), 

I quatti e i lassi coeus quindes minuti. 

Cott, ghe metti ona gotta de limon 
e ghe gionti ancamò on bell boccon 
de butter a tirai cremos, nò sutt. 

Ecco come foo mi a fà el sguazzett. 

Zacli, lach, in pront. L’ha vist sciora Mariett? » 


PER STRADA 


Car Ambroeus, el me car milaneson 
che cont el nas per aria te stet lì 
sui duu pee a vede la destruzion 
di contrad che sparisen in pocch dì... 

Lì intristii, cont on goss, cont on magon 
che te strozza al vedei a scomparì 
portand via i memori e i tradizion 
di nost vece... dam a tra, conven con mi 
per no sentis a dà de l’andeghee 
sbrottem nò e ridem in là cortes... 
Denanz peu a sti cà che tran in pee 
a ’sta lustra moderna architettura, 
desmenteghem de ves in del paes 
dove l’art léè florida e semper pura... 


% 

1 TR1L1 


« 0 Gina, cosa mangioni in ’sta sera? 

Gh’è i trili? E in bei f reseli? Stan drizz in pee?' 

Varda de no fìdatt de la pessera 

che l’è ona cascia ball per el mestee! 

’Me t’i fet? Fai andà a la livornesa. 

Nettaa, sugaa i to trili, ma a dover, 
mett su on scigolin (mei ona fesa 
de scalogn), tajaa fin con poch butter 
e oli e fai palpà ciar. Infarina 
i trili, mettei dent, fai colorì 
dai dò part e peu dadi ’na saladina. 

Dent d’i erborinn e denter, a compì 
el savor, di tomates senza peli 
tajaa finn e del laur, quai fongin 
ben tridaa e fa coeus a bass fornell, 
quattaa ben, ma apena on momentin, 
stand attenta che i trili in subit cott, 
basta vede quand lassen ben i resch. 

In guardia peu che vaghen minga rott. 
Insemina te me del del purè fresch. 
ma faa al moment, che se ’1 sta lì già faa, 
al cald, el ciappa subit del stantii 
e che ’1 sia bell, cremoos, ben manteccaa. 
D’accord ! Ma, dime!, t’e poeu ben capii » 

L’INGUILLA 


« — Te see già stada foeura a fà i spees? — 

— Sì, scior, ho tolt l’inguilla de fà andà 
cont i erbion. Va ben? Tant per cambia... — » 

« — L’è poeu fresca o l’è morta da 011 quai mees?» 
« — E come te la fee, sentim on bott? - — » 

« — Pelada, fada a tocch e peu nettada, 
la sughi ben, ghe doo on infarinada 
e la rostisi in l’oli con dent eott 
pocch scigoll, erborimi, carotol, zeller 
tajaa ben fin. La bagni de vin bianch. 

Succ che l’è, dent tomates e dò branch 
o tre d’erbion nostran che gh’in bei tener. 

Quand l’è cotta glie doo ona sgrassadella 
e l’è fada. La voeur incoeu a mezdì ? — » 

« — Ma sì, brava,... però.:, famela insci: 

Netta e a tocch ’me t’ee dit, dent in padella 
cont oli e fala andà con denter nient. 

Rostida, te la bagnet de vin negher 
al post del bianch e giontegh tanto pever, 
sala, fà sugà el vin, peu mettegli dent 
on piatt de scigoiett. Pondech on gott 

d’acqua o de broeud e quatta e coeus adasi : 
l’inguilla l’ha de ves sul succ o quasi 
e ben glassada e i scigoiett ben cott. 

Raccomandi però che i scigoiett 

sien quei de Com, cb’in semper dolz, e bei 

piscinin. Se per caas fussen grossei, 
alora fagli dà prima on buj bell cpiiett. 

Ti tei see, cusinada in ’ sta. manera, 
al vin ross ’me la cianien i t rances ? 

No? La cianien: inguilla bordoles. 

Ma nnn, te paar? Ciamemela al barbera. 

Gina, Gina, nò, sent. Torna indree. Chi! 
stamattina al mercaa ho vist d’i bei 
borlott fresch, va là, famela con quei 
Se t’en diset? Te fee in temp? Ma sì. 

Come em dii prima. Tosta ben Pinguilla 
anca chi bella liscia senza tant 
verdnr tridaa, ma cont savia e abondant 
vin ma bianch per bagnala e ben smagrila. 

Quand che l’ha ben sorbii, dent ona branca 
de tomates tridaa, dent i borlott. 
ma tanti, preparaa già bei e cott. 

In mezz’oretta te la fee, ma nanca. 

E desgrassela a moeud quand che 1 è cotta 
che Pinguilla Pè voncia de natura. 

E denter i fasoeu senza paura. 

T’e capii o t’el scrivi su la nota ? » 


1 SFOLI AL VIN BIANCH 


A d’i bei sfoli fresch, on sett o volt, 
raspagli la peli de soli 
e levagli quella sora : toeugli el eoo 
mettei giò dopo avei sugaa su on poo 
in padella, ma piana, nò a baslott. 

Bagnai de nodà dent in del vili bianch. 
Mettegh pever e laur in di fianch, 
butter crud, on cicein de scigoletta, 
qualtai con carta oliada e cusinai. 

Colt, tirai foeura suec e impiattai. 

Tegnii al cald. In ’na cazziroletta 

colà el broeud ch’è restaa dent in padella 

e mettegh dent, sbattend coni el foett, 

(l’arnes de fil de fer), on cugiarin 
de farina e mezz etto de butter 
impastaa prima insemina. Fai buj qniet. 

A part, sbatt mezz biccer 

d’acqua con duu ross d’oeuv. sugli de limoli 

e, tolt indrce el cazzirolin dal foeugh, 

voiaghci dent sbattend svelt, svelt. de coeugh, 

per fa che i oeuv no se carpiassen sù. 

Sbattend, facb dà tri buj, ma nò de pù. 

Passala a on pannolin 

storgendela su ben se l’è restada 

minga lustra, groppida o pur smagiada. 

Dent ancamò on cicein 

de bon butter, se occor 

tre goti de salza tipo de Vorcester. 

Rangiala in saal, in gust e de spessor, 

peu salzà i sfoli e via ch’in de maester. 

Infin, se se voeur ves pussee complett, 

guarnì on poo i sfoli quand in già salzaa, 

de test de fong a fett, 

de cov de ganiber cott e desgussaa, 

de lamm de trifol negher, 

mettendeghei de sora impariaa. 

Intorno al piatt fagh peu ona guarnizion 
de fettinn de limon. 

Servii ben cald e cont on piatt arent 
de pomni de terra a less salaa e bujent. 

EL PASTIZZ DEL VENERDÌ’ 


Cara lee, la vegna chi 

che ghe voeuri fà impara 
on pastizz del Venerdì, 
economich, svelt de fà. 

La fà coeus on sett o vott 
pomm de terra gross, a less 
eie passa a pena coti 
al sedazz el meno spess. 

Faa el purè con man de coeugh, 
la ghe mett bondant butter, 
duu ross d oeuv e peu al foeugh 
la impasta sù a dover. 

Se la gh’ha erbion già coti 
ghe ne mett ’na branca o dò, 
messedandei sora e sott, 
nm cercand de schisciai nò. 

Ben rangiaa de saa, le mett 
in on stamp a cassettina, 
la nrem dent de fai perfett 
e la fà sfregiò in cantina. 

Peu la schiscia morisnaa 

con Pasee del ton de scattola 
e la impasta, ben passaa, 
al sedazz, cont ona spattola. 

La fà sù cont oli bon 
ona salza majonnesa 


la ghe gionta insemina el ton 
e la sbatt a fagli fà presa. 

impiatta quand l’è ora 
el purè ben ben sfregiaa 
la ghe posa sù de sora 
la salzetta e el piatt Fè faa. 


LA SUPPA DE PESS 


Per fà la suppa in quest i pess ch’in bon: 
(ugnili, volpin, merluzz e storionitt, 
razz e trili, sanpader, pess cappon 
e seppi e aragost e gamberitt, 
ma per fala a dover s’ha de scernì 
i pess ben fresch e s’ha de fala insci. 

Tajà giò in grarnolada ma finn, finn 
ona quai scigoletta mezzanella, 
on poo de zeller, di earotolinn; 
intani in Foli fà tosta in padella 
’na fesa d’ai e, a pena l e indorada, 
mettegh dent a scalda la grarnolada. 

Quand l’è on poo palpaa, giò ’l pess a boccon, 
tajaa qn poo gross e mist quanto ghe n’è 
e cont almen merlan, inguill, storion, 
trili e sardinn, peu denter dò o tre 
foiett de laur, on limon pelaa 
cont foeura tutt i giand e ben fettaa. 

Fà sotta foeugli. Sbroffala on poo de vin 
ma bianch e magher, mettegh ’na tajada 
de tomates a toccli, on ciccinin 
de zaffran, dagli ’na bella impeverada 
de pever ross, infin peu mettegh dent 
di erborimi con de Fai tridaa al moment. 

Bagnala d’acqua teveda ma a pena 

de fagli fà intorno on poo de broeud ristrett 
e fala buj a svelt, a fiamma piena, 

on bon quart d’ora. Peu, tolt i foiett 
de laur e el limon tajaa a fettinn, 
giò on^cognach e foeura in d’i fondinn. 

S’intend de sora on lett de bei croston 
de michett tajaa giò in trii boccoli 
e peu tostaa a dover 
in de l’oli o in del butter. 

EL PESS IN SCARTOZZ 


Sì, in la carta! Se ciappa di orad, 
o di trili bei gross, o branzinett, 
el pusee fresch d’el pess che gh’è ai mercaa, 
e, raspaa e svoiaa, ma con riguard 
de no rompel, vun a vun el se mett 
su on foeui de carta grossa, ben ontaa, 
tajaa in ovai e largii giust in misura 
de dò volt el sò pess. Peu se mistura 
dò inciod, erborinn fresch ben tridaa, 
on ciccin d’ai, quai gotta de limon, 
quatter o cinq cugiaa de oli bon, 
saal, pever e se ’n mett on bell cugiaa 
sora ogni pess che peu el se gira dent 
in de l’oli a ciappà el condiment. 

Condii, se volten dent ben ben saraa 
rizzandegh l’orlo a piegh tutt a 1 intorno 
che l’abbia de tegnì la soa bagnetta. 

Se vongen d’oli on poo e dent in forno 
su la lastra per coeus on quart d’oretta. 
Vegnen mostos, liger come on ofella 
senza nanca v’è visi ona padella. 

ON BON ALLOG 


Ben, se i stanz in via tucc, basta ghe sia 
on bon lett in locai discrett e san... 

Ma sì, starno anca in compagnia... 

E l’ost el me zifola: a l’ultim pian. 

Nò podi sarà on oeuc! Esusmana! 
che tortura, di pures de vilan 
zanzar, tavan, me faven salta via; 
on rattin el resiava el cantaran, 
de là on fìocu el stizziva per la rogna, 
de chi on garzon el stava mai al post 
e peu el spuzzava pesg d’ona carogna 
e on alter el Tonfava de vioron... 

Dannaa, mi salti foeura e ciarlìi l’ost 
e protesti e ghe doo del sporcaccion... 

E lu„ sto bruti lizzon 

el me rispond: «Eppur vossignoria 
ben accettò la buona compagnia!... » 


1 ARTICIOCCH 


« Gina, ho sentii giò pres de la porta 

quel d’i articioceh. Va giò compreil on poo 
che fin cli’in tener conven fà la scorta, 
ma scernei hei pesant, gh’abia del eoo. 
Vedei! Ma sì, in propi quei coi spin. 

In anca tener, fresch ; toeu, portei via. 

Fan qua Iter per mezzdì, ma a la giudia, 
ben rostii in Foli in d’on cazzirolin. 
Toeugh via on tre o quatter d i prim foeui, 
mochei in ponta a toeugh tutt i guggion 
e freghei on ciccin cont el limon 
per tegnii bianch, peti dervi e fach on voeui 
in del mezz. Calchech dent ona tridada 
d’erborinn e de inciod, podi pan grattaa, 
poc ai, pever. ma tutt ben messedaa. 

Peu, ben in strene e cont ’na bella oliada 
t’i fee andà a rost, ma famei a dover* 
ben ben schisciaa e in d’on cazzirolin. 
Domali peli, te n faree on bell piattin 
in frittura, al formacc, faa andà al butter. 
Prima móndei, peu féttei ben a lanini 
per el long, infarinei sù ben tucc, 
pueiei in l’oeuv e a la larga, mai a mucc, 
fai rostì al butter con di bon fianim. 
Apena carpia l’oeuv, adree a la man. 
mettei giò, in corona o pur in fila, 

in d’on piatt che và al forno o in pirofila 
e quattei cont on sbroff de parmesan, 
o magara con fett de bon gruera 
o fontina e fai coeus ben gratinaa 
con su el test o in forno moderaa. 

T’e capii peu? Ben, fai per doman sera ». 

I CARDON A LA CREMMA 


Se fà insci. Tajaa el bianchi d’on bell cardon 
a tocch long on des gliei, cont el cortell 
se pclen, peu in acqua con limon 
per no che vegnen negher, sul fornell 
se fan coeus. Tirai giò minga trop cott 
e fai scola sospes in d on fagott. 

Fà on poo de besciamella. In pignattài 
mett su on mezz etto de butter, ma bon, 
e, quand l’e del color d’on nisciolin, 
dent de farina duu bei cugiaron, 
stemperala e bagnala voiand dent 
mezz liter scars de latt bell e bujent. 

Rangiala in saal e sbattela. Tirala 
cont el foett cremosa, liscia, bella. 

Fal'a buj des minuti peu ritirala. 

Peu con tanto butter in la padella 
fa suga a foeugh viv ben i cardon 
e mettegh spezi e del formacc. ma bon. 

Onta ona biella de butter. mett giò 
sul fond on bell ciccin de besciamella 
e peu on soeul de cardon e peu ancamò, 
sora on alter lenzoeu de besciamella, 
on soeul de trifol bianc e ona brancada 
de grana trid, infin Vimbutterada. 

Insci on cors adree l’alter e via, via, 
fin che ghc n’è. Per ultima la crerama 

senza trifol, ma con rlesoravia 
butter, peu pan grattaa e formacc insemina. 
Mettei per temp al forno. On ora almen 
per colorì e incremass de denter ben. 


A 

I POMM ANNA 


Ecco chi come contorno 
. on pan de pomm de terra coti al forno 

bon per giambon bell cald, rosbiff, rostin 
e magari pollaster e pollili. 

Pela di pomm in forma de buscion 
e senza metti a nioeui lavai bei netL 
Poeu cont el taja-rav fai giò a fett 
gross mezz on sold, ma largb : a medaion. 

Con del butter cott, frecc onta ma asee, 
ma tanto, on stamp de ram, ovai, rotond, 
ma bass, bell succ e poeu fodrall sul fond 
e in gir coi fett de pomm metuu adree 
vuna pogiada a l’altra in simmetria. 

Quand el stamp l’è per ben incamisaa 
giò on soeul de pomm, sù del formacc grataa 
butter e saal e poeu ancamò via via 
i fett fin che l’è pien. Cont on piattin 

schiscià giò i pomm, lassai lì cont on pes 
de sora on vott minutt o anca des 
e poeu fai coeus a forno bell caldin. 

In cott quand g’han la crosta ben indorada 
e dent in moj istess d’ona friltada. 


<55 


s 


I CAROTOL IN CREMMA 


Tajà giò voti carotol, gros, a fes, 

cercand de dach ’na forma giusta, bella, 
peu fai coeuss al butter in la padella, 
mettendegh sai, moscada e dò o tre pres 
de zuccher e on gott d’acqua, a pena on meni. 
Quattai su e lassai coeus ben ben adasi 
de vegnì rosolaa e pass o quasi. 

Senza rompei, mes’ciai su dent per dent. 
Quand in cott, giontagh denter on tazzin 
de besciamella e peu, a fouegh bass, bass, 
lassai buj per on poo insennn, a ligas, 
a condis e ciappà el so savorin. 

In bei come contorno e. a vorè, 

de piatt de mezz, perchè in bon de bon 

e perfina i leccard. i goloson 

al saggiai disen: Nee, ghe n’è? Ghe n’è? 


I TOMATES AL « GRATEN » 


« Si, sciori, i han trovaa bon? Glioo propi gusti 
Ecco chi: se scerniss foeura di bei 
tomates, tutt isless, stagn, rotondei 
e, de travers, se tajen in mezz giust. 

Se spremen e se rnetten giò ben ben 
in tortera già ontada d’oli fin, 
coni el taj voltaa in sù e bei vesin, 
se salen e impienissen con sto pien. 

Cinq cugiaa de pan sech grattaa de fresch, 
tri de bon formacc trid e trii cugiaa 
d’oli, vun d’erborinn ben ben tridaa, 
sporcli d’ai, cjuatter inciod mondaa d’i resch. 
Mes’cià sù tutt e peu sfreguial sora 
ai tomates. Quand in pien a dover, 
inettegh su ona grana de butter 
a tucc, in del bell mezz e, quand l’è ora, 
fai coeus per vint minutt dent in del forno 
e, se quest l’è no pizz, sora el fornell 
con brasa sul coverc mettu a capell. 

Van per pitanza come per contorno ». 


67 


i 


LA SALZA DE TOMATES CRUDA 


Schisciaa ben i toniates crud, passaa 
al sedazz, mett la polpa a ben scola 
in d’on saccbett tegnendel sollevaa. 

Ben succia, in d’on baslott fagli messedà 
insemma saa grossella in la reson 

de duu etti su on chilo e peu invasala 
o mettela magari in d’i peston 
con de sora on gott d’oli a conservala. 
Attenti peu al doprala per effelt 

de la saal regordandes, se nò in guai, 
salà nò la minestra prim de mett 
dent la salza e i pitanz no sta a salai. 

E che la polpa la sia ben scolada, 

ben succia e con la sai ben inessedada. 


1 ZUCCHETT CONT EL PIEN 


L’è on piatt subit faa, liger, de amis. 

Se scernis vott o des bei zuechettinn, 
tutt istess, di'izz e dur e piscininn, 
se tajen per el long tutt bei preeis. 

Se fan buj, ma ben poch, se scolen ben, 
se ghe leva el midoll cont el cugiaa 
e con l’incav in sù, ben impariaa, 
se metten in tortera per el pien. 

Per quest in padellili se fa tosta 
tri cugiaa de butter, ona fettina 
de scigola e peu denter de farina 
quatter cugiaa. Se ruga e fa impasta. 

Se bagna con duu bei biccer de latt 

ben bujent e, sbattend, se fa ona cremma 
on poo duretta; quand l’è ben insemma 
cont el coeus, el ruga e al dach a sbatt, 
se mett dent la midolla di zuccliett 

(e se ghe n’è de rott), ben ben tridada, 
del formacc, erborimi, saa, nos moscada, 
tri mostazzitt o quatter amarett. 

La se toeu indree dal fouegh e, sbattend ben, 
ghe se mett duu ross d’oeuv. Cont el cugiaa 
se impienis i zucchett e, ben pontaa, 
se mett sù di pignoeu de sora al pien. 

Se ghe dà col ciar d’oeuv ’na pennelada 
e, mezz’oretta prima de servì, 
dent in forno per coeus e colorì, 
dopo vegh daa ona bella imbutterada. 


I FONO 


Fà 011 poo vedè i fong rivaa de Appian? 

Dai chi. Dà chi la scorha. L’è là sott. 

Che fong! Oh che feree! Gross, stagn, hei san! 
Peceaa che el fong hell stagn el ven mai cott. 

Varda on poo sotta. Anca i piscinitt 
de mett giò in l’asee! Varda che bei: 
in negher ine i castegn. Che bei balitt! 

Vaa, se t’i mettet giò incoeu l’è mei. 

Prima netta i fongitt raspandegh ben 
la gambetta, ma minga el eapellin, 
peu dagh duu buj scottandei, ma a foeugh pien, 
scolei ben e distendei su on mantin. 

Intanta in d’on poo d’oli fà tostà 

tre fes d’ai puttost gross e, biond che in, 
dentcr on fiasch d’asee bianch de la cà 
e dent di granii de pever, stacchettinn 

de garofol, la saa e on bell cicchi 
de rnacis, laur, duu hei ramiti 
d’erba savia e fà buj on momentin. 

Daa quatter buj, giò, denter i fongitt. 

Fai coeus mezz’ora, peu in di so vasett 

mette! via ben, a frecc. Ma, di’ on poo. Gina , 
de’ sti capell de cocch on para a fett, 
insci crud e faa giò in insalatina 

cont erborimi e oli e del limoli 

te me i preparel? In assee anca pocch. 

E peu, nò, fai ai ferri, in pussee bon, 
chè giust ai ferri l’è la mori d’i cocch. 
Incoeu peu nettei tucc. Pian, pian, 
te i raspet, te ghe det on tai in mezz 
ai gross, insci anca crud te stan lì san, 
e distendei giò a l’aria, bei cavezz. 

Sabet vegnaran chi in sett o vott 
a mangiai trifolaa. Tel see com’in? 

Oli e butter, poch ai e, quand l’è cott, 
denter i fong a feti, dent i erborinn 
e coeusei masaraa. Anca al fongett 
podom faghei, ch’in come trifolaa 
ma con denter tostaa dò scigolett, 
con di tomates frescli già rosolaa 
e tre inciod ben lavaa, mondaa di resch, 
e cott adasi a fagh la bagna bona. 

E peu. intrattanta ch’in amnò bei fresch, 
se podaria saggia quai capellona 
de quist fada al butter in fritturina? 

Sì, pelada, passada on poo in del pan 
dopo avela sugada in la farina 
e pociada in de l’oeuv? Famei doman. 
Ben, in tutt i maner! Te capii, vera? 

Mett giò in l’asee i bali tt e netta el rest. 

E, se adess t’e de andà da la drogherà, 
regordes ben del macis. Và, fà prest ». 


I TR1F0L A LA FONDUA 


i 

Lettera. 

Car Ziett. Chi, dal Piemont 
dove, cont i man sui fianch, 
sont in villa del scior Cònt, 
te foo avè di trifol bianch. 

Vaa ch’in robb molto onoraa 
e, parola, minga favola, 
i golos i han battezzaa 
« Le gran perle della tavola ». 

Ma sicome al nost paes 

’sti robb ghin per sentii dì, 
te insegni, senza spes, 
a mangiai come fan chi. 

Lavei cont on spazzettin, 

fai su on piatt scaldaa, giò a fett. 
ma col tajarav, fin, fin, 
e peti voiegh sii el bagnett. 

On bagnett ch’el se fà insci: 

Se fa coeus oli e butter 
in stess part cont ai, e lì, 

’pena biond Fai a dover, 

ghe se mett dò inciod schisciaa 
con poch pever, sei te va, 
e peu, apena stemperaa, 
su sui trifol come el sta. 

» 

Chi in Piemont peu, tucc vati matt 

per mangia sti robb insemina 
a fondua, che Fè on piatt 
de formacc tiraa a la crennna. 
Lor el mangien a la sera, 

quand che iin in compagnia, 
e Fè fada in ’sta manera: 

Se mett su a bagnmaria 
on trii etti de fontina 

a tocchei, con mezz biccer 
scars de latt, ona presina 
de saa e on bell poo de butter. 
Quand che ben la ciappaa el cald 
la fontina e Fè ben molla, 
den tri oeuv, ma doma el giald, 
via el bagn e la se frolla 
in sul foeugh in pressa in pressa. 
La ven densa in tre battud. 

Ma, se a cas la ven nò spessa, 
con farina e butter crud 
miss insemm, ma poch, on nient, 
propri on cicc impastaa sù, 
la ven dura in d’on moment. 
Se no, dent on ross de pù. 
Quand Fè pronta e impiattada, 
cont in gir di bei croston, 
mettegh sù in spantegada 
trifolitt e trifolon. 

Chi peu i trifol te i e mangen 
anca in alter cent maner 
crud o cott, chè lor te i rangen 
con formacc e con butter, 
cont i oeuv in cereghin. 


sui pitanz faa andà in ristrett, 
insalatt e risottin 
e, s’intend, semper a fett. 
Quant a vialter gh’i avarii 
indicaa pussee e bon 
in sul fidegli ben rostii, 
sul risott, sui maccaron. 

0 car zio, ini voeui spera 
che a ti come a la zia 
’sto regai el piasarà. 

Chi van tucc in frenesia 
mangiami trifol a tutt i or; 
par che sien on tocca e sana 
per fagli cressegli el calor 
e tornagli sù la mattana. 

Mah... ti proeuva, car ziett... 

In compens tégnum peu via 
per st'inverno on bell sacchett 
de i to nos de la Badia. 
Regordem e stii ben san. 

Ve saludi con dò man! 


75 


EL PIEN DI RAVIOEU 


Su on quattr’etti de manz brasaa in ristrett 
(se i ravioeu van faa succ), o rost spolpaa, 

(se van in broeud), se gionta, tajaa a fett 
on etto de giambon crud e sgrassaa, 
o salam zerb, duu etti grana fin, 
tri amarett, se no on bell mostazzin. 

Se passa al tridatutt ben, ben tuscoss, 
al pass grand e peu al fin, dò volt alrnen. 

Peu denter duu ross d’oeuv bei fresch e gross, 
mezza moscada e drogh. Ecco faa el pien. 

Con quest, mettenden giò tant 'me on fasoeu, 
sora la sfoeuia d’oeuv, se fà i ravioeu. 

E se invece se voeur fà di agnolott 

de maglier, coeus mezz chilo de spinazz 
ben scolaa e senz’acqua e, quand in cott, 
spremei, tajai o fai passa al sedazz 
e peu giontagh on etto e mezz de grana 
on tri etti de ricotta a la romana, 
sai, nos moscada e duu ross d’oeuv o Ini. 

Fà su i so agnolott puttost grossei 
e mangiai nò tant cott, ma ben condii 
con butter e formacc. Se no (e in inei) 
con de sora ona bella tridadina 
de tomates tiraa in salza fina. 


I 

LA GELADINNA 


Prim mestee Pè sgrassa el broeud ben, ben 
e, per fall, ecco cbi cossa conven: 

S’ha de fa per esempi in geladinna 
o in aspidi on cappon o ona gaina? 

L,a se fa coeus e peu sfregia in del broeud, 
che a frecc la se sgrassa pussee a moeud. 
Peu, tolt foeura el cappon o la gaina, 
se scalda el broeud per fa la geladinna 
e in misura che l’è geladinaa, 
denter foiett de colla ben lavaa. 

Chi col Liebig se po’, quand che Poccor, 
dach el gust e insemina anca el color. 
Mettegh peu insemm tri ciar sbattuu ben ben 
cont el sugh d’on limon, on biccer pien 
fra marsala e bianch secch, e on bell cazzuu 
de broeud e dent a frecc tegnend sbattuu. 

Fai coeus senza fall buj e mai desmett 

de moeuvel in sul fond, svelt e peu quiet 
infina ch’el schumozz el s’cioppa sù. 

Feura allora el cazzuu e toccai pù. 

Toeul indree, lassai li on bel momentin. 

peu in d’on pann ben bagnaa senza on busin 
distes sui gamb alì’ari d’on sgabell 
fall passa tegnend sotta on baslottell. 
Stravacaghel su tutt prima in d’on bott 

e mettegh peu su anmò el prim che ven sott. 

Ma se a coeus eoi pollaster ghe se mett 
dei pescieu de vittel o on quai ossett, 
se pò schiva la colla, ma in ’sto eaas 
tutt l’ha de buj in paas 
se no el se intorbidiss e giuraddidina, 
l’è on guai a s’ciarì la geladinna. 

E voeuri peu insegnav de nascondon 
come se po’ imbroià senza broeud bon, 
svelta, svelta, ma minga genuina, 
perchè d’acqua doma, ona geladinna. 

Mett in d’on liter d’acqua e saa des loeui 
(o sett, s’in gross), de colla già a moeui 
ses daa d’estratt de carne, on bell ciccin 
de Liebig, del limon, on pontinin 
d’on stecch pocciaa liger in del zaffran. 
on bon marsala e peu fà buj pian. pian. 
Levaa duu buj, voiala foeura e fala 
vegnì freggia, ma senza pu toccala. 


» 

LA MAJONNESA 


« Riessi nò a capì. Vott volt su des 
me ven minga de fà la majonnes! 

Pussee glie doo in forchetta a traila insemina 
e men la vedi a ves come ona cremma. » 
Prima robba per fa la majonnes 

niente forchetta, ma el sò brav arnes: 
quel foett de fil de fer faa a mezz fus 
che in cusina el me serv a tanti us. 

Peu glie voeur oli e oeuv no frecc de tropp 
se nò no la sta insema, la va a gropp. 

E a falla la se fà in ’sta manera: 

In d’on tazzin o in d’ona insalatera 
se mett tri bei ross d’oeuv con mezz cugiaa 
d’asee bianch e, giontandegh la soa saa, 
el sugli de mezz limon, senape inglesa, 
in polver. gialda o pur de la francesa, 
peu se voja dent Foli menand su, 

(quattr’etti almen, pultost che men, depù) 
prima a gott e peu in fil. Sbatt su in pressa 
col foett fina a tant che la ven spessa. 

Ma se per cas la fus de tropp spessina, 
mettegh dent aneamò ona gottina 
de asee perchè la ris’cia de desfass. 

E se peu anca quest el capitass, 
dent in d’ona tazzina nò gelenta 

cont on gott d’acqua pura ma bujenta 


\ 

montala e rimontala sù adasin 

ma a poch a poch. mesciandela a gottin. 
Quand peu gh’è dent tuscoss, dai, ghe se dà 
ona sbattuda svelta a tutt andà. 

Imparaa i malizi del mestee 

on bagai el po’ semper trala in pee. 


L’INSALATA A LA RUSSA 


Ecco, in mezz de ’sti noster bei piattitt 
on contorno on poo variaa. 

Carotol se fà coens, erbion, cornitt 
in pari quantitaa 

e tanto come quist on bel muccett 
de pomm de terra giald. 

Cott, tajai giò fin, fin a bei quadrett, 
quand in del tutt pu cald. 

Mett tutt in d’ona biella cont adree 
on pugn de capperitt, 
o magari on cocnmer solt asee, 
anch quell a quadrettit. 

Se messeda, se sala, se insuppis 
d’asee (bianch, l’è intes), 
peu se scola l’asee e se condi s 
con salza majonnes 
bella, stagna. Se mes’cia con manera 
per no romp la verdura. 

Se impiatta in d’ona bella insalatera 
o in piatt a bordura 
con de sora graziosa guarnizion 
de inciod a filettitt, 
de oeuv a fesa o pur a medaion, 
de oliv o de fongitt. 

Ma tutt mettuu su ben, con bell effett, 
a fà ben ’sto contorno 


«1 

o antipast. Se peu se voeur, se mett 
dent, sora o pur intorno, 
del pess fresch e spolpaa, ehe lutt l’è bon. 

o anca, senza tema, 
del pess preparaa in sea Itola, salinoli, 
dentice o ton, che insemina 
el forma on piatt de mezz de gran figura 
on bon piattin di giust, 
che la padrona la po’ sta sicura 
de fà vede bon gust. 


CAINZON 


Bella bionda, bell tosili 

che te passet per la strada 
cont el rid sul bell bocchin, 
tutta dolza e cavezzada... 

Bell tosin, bambin d’amor 
che te passet tutt i dì 
de ’sta part vers i sett or 
quand glie passi anca mi, 
dim perchè quasi sui pee 
te me vegnet a oeucc bass 
per peu dopo guarda indree 
quand te set in là cent pass? 

Dim on poo, se pò savè 
sto incontras e tira via, 
sta manovra cossa l'è? 

L’è toeu in gir o simpatia? 

In tri mes o lì vesin 
che te incontri tutt i di, 
che a quell’ora, pass, passin, 
senz’accorges mi son lì. 

Pussee sbirci sott a Fonda 
de quei car e bei rizzitt, 
per studiai, o bella bionda, 
men riessi mi a capitt... 

Vo dree a dimm: Sù. andem, Tognin 
sù, avanti, e bon viagg, 

ma quand l’è el bell momentin 
mi no troenvi pù el coragg. 

Ma stavolta l’ho giurada, 

mi te posti in Sant’Ambroeus, 
sotta ai piant, a mezza strada 
e te slonghi on mazz de roeus. 

Peu, pondandetei sul sen, 
mi te disi: Te voeui ben! 



i 

LA FRITTURA CROCCHE’ 


Attenta! Cont on etto de butter 
tosta on poo de scigola fina, fina 
e, quand l’è bionda, niettegh on biccer, 

(tant come on etto e mezz scars) de farina. 
Ruga, impasta e peu bagna vojand dent 
on mezz liter de latt ma ben bujenl. 

Ruga, sbattend ben ben cont el foett. 

Tirela liscia, fala coeus adasi, 
inettegh giambon o lengua, dò o tre fett, 
cervella de vitell (’na mezza o quasi) 
on tocchell de gruera, el tutt tajaa 
giò fin e abbondant formacc grattaa. 

Sala giust, mettegh pever, nos moscada, 
di erborinn e fala coeus per noeuv 
o des minutt tegnendela rugada. 

Tirela indree, mett dent tri bei ross d’oeuv, 
sbatt, impasta e peu vojela giù in blocch 
grossa on dida su on piatt vongiuu, ma pocch. 

Sfregiada peu, ti tajela giò a quart, 
a rondei, a baston; de man a man 
passela a l’oeuv, ma ben, de tutt i part 
se nò in del coeus la s’eioppa e peu in del pan 
grattaa e falla frigg ben croccantada 
in l’oli cald e pocch per volta. Fada! 

Nota ben. Se in cardenza te gh’e via 
on quai fong giamo bell e cusinaa. 

d’i avanz freseh de rost o polleria, 
tridei giò, ma ben nett, minga schiscia 
e al post de la cervella dentcr pur. 
la sarà pussee bona del sicur. 


I OLIVETT DE LA DAMINA 


Bei damimi dal farin ristocratich, 

manteccaa de on bel poo de morgninna, 

bei pigott da i ongitt pitturaa, 

che ghi schivi del vonc de cusina, 

ma ve pias i piattitt prelibaa 

ten ehi vun tanto bon quanto pratich. 

« Da la fesa la mei de vitell 

picca foeura ben ben d’i fettinn, 
ben mondaa de nervitt e de peli, 
minga rott in del mezz e finn, finn. 

Fà pasì in padellin sul fornell 

di fettinn de giambon minga grass, 
nietten giù peu on bell quadrarteli 
in su i fett distendi! sotra l’ass. 

Gratta giò abbondant del granon 
e di trifol tajaa a granina, 
messedai e, de sora al giambon, 
nietten giò ona bella presina. 

Rotola a polpett bei cavezz 

vuna a vana i fettinn de piccada 
e steccai dò a dò cont in mezz 
’na fojetta de zeller lavada. 

Fai sù gross come on did, pitturaa, 
fai passa on ciccin in farina 
coeusi peu al butter cott doraa 
dai dò part fand andò a la sveltina. 

Dent on mezz biccerott de marsala, 
fai svanì quasi tutt fin che ’1 suga. 

Va el profum di olivett fina in sala, 
Tucc se disen : Che robba ! Oh che uga 
Bei daminn da i labhritt de carotala, 
la ricetta l’è vostra. Ordinee. 

Ma se in cà servitù ghe n’è no, 
se el stracchin Fè tutt quel che mangee, 
perdonerò se v’hoo faa manda giù 
la saliva d’on piatt che gh’ii nò. 


EL PASTIZZ DE FIDEGH 0 « PATÉ’ » 


Insci t’e preparaa tutt in cugina? 

On mezz chilo de fidegh de vitell, 
tri etti fesa ciara, trii tettina, 
vun panscetta, vun lard, mezz de giambon, 
duu de butter, tini, laur, on tocchel 
de scigola e on quint marsala bon? 
Giusti Dagh prima on bell lmj a la tettina. 
e peu sù la padella. Taja dent 
a bocconi tt el lard, dent ’na fettina 
de butter, la scigola a quadrettiti 
e fà coeus ben palpaa d’on biond forment. 
Pronti? Dent la tettina, sì, a fetitt. 

Fala palpa, ma in gamba, nò rostida. 

El fidegh l’e peu a bagn bell e tajaa 
a s’ciariss in de l’acqua intevedida? 

Va ben. Vede el soffritt. Dent el vitell 
a fettinn, el giambon crud e fettaa 
dal cervelee, dent pever, di brocchell 
de tim, laur. Sù, fai tosta ma pass, 
nò secch. Adess dent mezz marsala. 

Quatta giò, lassel coeus a foeugh bass, bass, 
per on quart d’ora o anca on poo de pù 
fin che la fesa se pò spappolala. 

Intanta scola el fidegh. sughel sù. 

Adess, sù ona padella de basta 

per fai coeus. Dent ona fetta de butter. 
Pena cott, dent el fidegh, fai tosta 
a la svelta, a fornell ben ben fogaa. 

Dent el rest del marsala, el mezz biccer 
e tra insemrn i padell. Rangia de saa. 

Giust a pont, t’e faa coeus i trifol negher? 
Denter anca el marsala doe in cott 
e lassa coeus on des minutt allegher. 
Quand l’è sugaa el marsala, quasi tutt, 
tira giò la padella e mettet sott 
a passai adrittura al tridatutt. 

Passel prima al lai gross e peu a quel fin, 
e, dopo, passel subit al sedazz 
de fer e peu dò volt a quell de crin. 

L’è dur eh de passa? Dagli ’na scaldada, 
che el passa pitssee svelt. Dai, l’è on sollazz 
che guaris tutt i mai ’sta sgobattada. 

Su intant a deslenguà el rest del butter. 
pena passaa peu carne e condiment, 
insemina, ben sehisciaa, impastaa a dover, 
montasse! sii de svelt addirittura. 

L’è pront? Ben, portei chi e mettel dent 
in ’sto baslott stagnaa che l’è in misura. 

Sù, ciappa el cazzulett e mena, e sbatt. 

Dent el butter e dent on biccerin 
de cognach vece e saggia se l’è fatt. 

Varda. ven chi al frccc che’l monta mei 
e sbatt e sbatt che'l ven on sorbettin, 
peu dent i trifol già tajaa a tocchei. 

Dal chi, vardem ! Che bell paté ! Schumos 
bon, delicaa e bianch e savorii. 

Quest el fà canta i vece compagn di spos. 
Giò, vojel giò in del stamp, doman peu ti 
fagh la soa geladinna a fai golos 
chè, per ves bon, el dev ves propi insci. » 


V 

IN DE L’OST 


L’altrer, pass pass andava vers cà mia, 
quand me vesina on tal de bona cera 
che’l me dis de insegnagh on osteria 
con cusina de amis e bon barbera. 

Mi, nasuu coni in mi la cortesia, 
el meni a l’ost in dove voo a la sera 
e troeuvi bona e allegra compagnia. 

Là el raccomandi con la cusinera. 

Che piesè avel vist a sganasà! 

L’ha mangiaa tre busecch, on rnezz cappon 
ses bei oeuv, mezz stracchin e per trineà? 

A boccaa l’ha daa fond a on mezz vassell! 

E el me tegneva a bada el mattoccon 
cuntandem di panzan bei grassottell... 

Peu l’ha ciamaa el canton... 

El canton giò in la cort... Ma l’em vist pù 
e m’è toccaa a pagà el cunt per lù... 

1 MESSICANI 


Ma cos’ili ’sti messicani* 

In robb (Jolz, prelibaa, finn ì 
In d’i pover polpettinn 
minudrinn e tntt nostran 
che nissun sà forse dì 
perchè i eiamen propi insci. 

Come in faa? Come lè el pieni* 

Da la fesa de vitell, 
o da slonza de porscell, 
tajà foeura e battei ben, 
tutt in fila e sora Tassa 
d’i fettinn, scartand la grassa. 

Fagli el pien cont i ritai: 
figatei frescli de gajnna, 
poch sai am, tanti crborinn, 
forni a cc trid e on ciccin d ai, 
pever, saa e passa el tutt 
on dò volt al tridatutt. 

Su on tre branch de pien, mett dent 
duu ross d’oeuv, poch nos moscada, 
dagh ’na bella messedada, 
metten giò, ma stand prudent, 
on ciccin sora ai fettinn 
e fa sù i so polpettinn. 

Fai sù longli, gross on didin, 
e steccai sù bei cavezz. 


tre a tre, cont in del mezz 
erba savia e on bell fettin 
de panscetta ben venada, 
stagna e propi stagionada. 

Fai andà a butter cott, 
dopo on’infarinadella, 
bei in largh, in la padella 
e voltai quand che de sott 
han ciappaa el bell color 
rostend su a bon calor. 

Bagnai cont on marsalin 
e glassai a bagna bionda. 

Tira pront in quell e all’onda 
on mostos bon risottin, 
niett in tavola e in paas 
fagh onor fin che s’è raas. 


EL SPEZZAD1N DE MONTON 


Fee on ragò con sta spalla de monton 
gh’avii e carne e. bagna e guarnizion. 

Se desgrassa la spalla e peu desossa 
e la se taja a tocch con regola. 

Peu coni oli d’oliva e ona piantella 
de zeller bianch tridaa a la grossa, 
la se rostiss per ben in la padella. 

Ben rosolada, mettegh vili bianch magher, 
sugaa quest, dent tomates abondant, 
a tocch, o salza e spezi e tanto pever. 

Quarcià e fà coeus. Pelà peu intant 
minga mal scigolett e jnsemm fà giò 
altrettant de carotol a fesett. 

Desgrassaa el ragollin pù che se pò, 
dent i carotol, dent i scigolett, 
bagnai per quanto occor e, quand l’è cott, 
dall in tavola dopo on bon risott. 


Se nò fee 'sta pitanza a Plrlandesa (Irish Stew) 
L è on piatt prest faa e bon e da gran resa. 

Se fa buj cinq minuti e no de pù 
e svelt el spezzadin mettendel su 
in acqua già bujenta. El se toeu giò 
e scola e lava ’na volta o dò 
per touegh quel so odor on poo salvadegh. 

El se rimett su a foeugh bell viscorott, 
ma con poch acqua e insemma ghe se mett. 

daa ch’el spezzaa el fuss giusta per on volt, 
cinq pomm de tera e cinq scigoll a fett 
finn, finn, per fagli el broeud bell spess. Dent laur, 
on bell ajoeu e pever minga pocch. 

Fai coeus bell svelt e quand l’è lì mezz cott 
dentei* di alter pomm, già lajaa a tocch, 
ma giald e stagn de fà de guarnizion 
a la carne. A ’sto punto ghe se regola 
el broeud de resta giò a fil del monton. 

Rangial de saa, fai coeus e, cott che 1 è, 
gustai cont on cugiaa pien de Worcester, 

(la salza inglesa, ma che adess la gli’è 
anca italiana), infin peu dal in tavola 
in del stuin o dent in la terrina 
e servii ben fumant in la fondinna. 


EL VITELL TONNE’ 


L’è prest dit sù, ma pussee prest l’è faa. 

Se eiappa de la fesa de vitell 
e, in d’on cazzirolin strenc, misuraa, 
pussee l’è strenc, l’è mei, e a bon fornell 
la se fà coeus per tant come on oretta, 
pena quattada d’acqua e con dent pever 
in grana, saal, ’na bella scigoletta, 
del laur e on gambin bell bianch de zeller. 

Passa intant per dò volt al sedazz fin 
quatter inciod e on etto e mezz de ton 
a l’oli, fasend foeura on purcrin. 

A spart fà con de l’oli de quell bon 
’na majonnesa de duu oeuv, duretta, 

densa, peu traila insemina a la passada 
d’inciod e ton, fasend ona bagnetta 
ben petittosa e insemina delicada. 

Finila cont asee bel bianch e fin, 

peu del sugli de limon e on quai cugiaa, 
se per caas l’occorres, de quel brodin 
doe l’è cott el vitell e peu sfregiaa. 

Se taja peu la fesa a bei fetitt, 

la se impiatta e se salza e, soravia 
glie se sòmena sù di capperitt. 

Ma però ’sta manera la saria 
minga la mei per fa el tonnè. Se sà 
se doaris fà insci. Mett el vitell 

a coeus ben in ristrett, come quell là 
\ e bagnaa giust a rnezz con dent on bell 
biccer de vin bianch magher, tri cugiaa 
d’asee, vott d’oli e denter el so ton 
e i inciod e del pan giamo scrostaa 
per ligach la bagnetta, peti on boccon 
de scigola el saa, laur, pever fin. 

e quand Pè cott e l’è sfregiaa ben. ben. 
in la soa bagna, col sedazz de crin 
falla passà per on dò volt aimen 
In ultim la se rangia col limon. 

Peu, come l’alter, anca quest, tajaa 
suttil, el se comeda su on piatton 
con capper e fongitt ben spantegaa. 


I ARAGOST A L’AMERICANA 


Gina, quant’in? I ses passaa? Allora 
chi i aragost chi subit che l’è ora, 
femm giò st’americana, rna a inoeud nost, 
perchè i American i e inangen colt 
a less o a la griglia i aragost. 

Già, dai chi. Salten? Ciapei nò de sott. 

Sì, van cott viv perchè se no, 
s’in mort gh’è dentei' pù nagott. 

Gh’è pront quell che t’ho dit? T’e tajaa giò 
ben fin, come del mei, carotol, zeller, 
scalogn? Mezza fondinna? Sì, l’è assee. 

Dai, mett sii la padella e dagh adree. 

Dent el lmtter, dent l’oli, minga poch 
e denter la tri dada e on poo de laur. 
Intarsia i tajaroo a tocch a tocch. 

Ma sì, te gh’ee reson, gh’lio on bell coragg 
a tajai viv! Ben, ben, dagh el bon viagg 
e ti ven chi a regoeui in d on piatt.st acqua 
che lassen col tajai che l’è preziosa 
de mett a fà la bagna ben gustosa. 

L’è diventada d’or la gramolada? 

Va ben. Avanti, sotta ona fogada. 

Dent l’aragosta, dent on biccerott 
de marsala, giò, quattela sù ben. 

Ciappa foeugh el marsala? L’è nagott. 
fà foeugh aneli tì, su, svelta, boffa sott. 

Vedè! Sì, che vera ben. Denl i tomates. 

Sì, sì, una fondinna, minga mcn. 

Sala giust. Adess dam la serpentari : 
l’è quell’erba bruschina del giardin, 
e dò erborinn: Toeu, lajei giù fin, fin 
e dent insemina. Chi el masnin del pever 
e anca el pever ross. Dam mezz biccer 
de cognach e ona fetta de butter. 

Va ben. Dent, e dent l’acqua lì in fondinna, 
slonghela on poo e basta. Quattei su 
e per on bon quart d’ora guardegh pii. 

Quand peu ghe sarà chi la compagnia, 
on quai des minutt prima de andà in tavola, 
te ghe rangiet la bagna, che la sia 
nò tropp densa, però nanca on brodin. 

E dent pur ancamò on bell cognacchin. 
Sentì on poo? Bona! Come la bisia! 

’Sto pever de Cajenna el brusa via. 

Mei, mei, l’è el sò bon, lassela là, 
in stasera i amis m’han de vojà 
la cantina e peu dopo han de andà a cà... 
Tasem. tasem, quel elici succed se sà. » 

i . 

OL PINELA E I DOO POPOL 


bosina. 

« Neeh, Pinela, se Ri lì su 1 canton? 

Chi insemina a nini, chi a heven on biccer! » 

« Bravo, Colin, gh’oo giusta set da bon. 

Mò gh’avii propi vuu on bell panser; 
ma sì, bevem che tant e tant l’èistess, 
ciòccli pù, ciòcch rnen sa ferma no ’l progress. » 
« Giò, giò, setteves giò coi eristian. 

Alfredo, damili de bev che gh’è el Pinela. 

Nee, sa v’han faa i popol giò a Milan? 

’Me Pè peu stada infin , se pò savela? » 

« Vardee da già ch’a sii scià in compagnia, 
va la slarghi giò senza ona bosia. 

I da savè che quahd m’è mort la dona 
a glioo trovaa on libar da la cassa, 

(pora Togna!) scombui in d’ona patona 
e che dananz da lee, lì aiimò su Passa, 
gli’ho giuraa da tcgnil via par la tosa, 
par fagh la scbirpa quand la nava sposa. 

E senza di nagott, ma nanca a lee, 
la Pina, l’ho scornimi, ’mo Pistess dì, 
in cà, da dree di ass in d ol vestee 
dò l’ho lassaa duu ann o che, a dormì. 

Ma on tri mes fà 111’incorgi che la Pina, 
ch’a Pera scmpar stada viscorina, 
la ma sa fa giò, giò, patida, trista... 

Sa gliet e sa no ghet, in d’ai sondala. 


101 


lioo capii fch’ol maa al stava in d’ol Battista. 

Faa i me cimi g’ho decis poeu da sposala. 

Tolt su ol librett son naa a fà ol prelev 
per fà i spes da la schirpa, i pussee grev. 

Son là a la Cà da sass, giò a Milan. 

giust al sporteli par toeu su i me danee, 
in fira a i ojtar col librett in man, 
quand on ruzz al ma fà voltass indree, 
intant che do vosett ma fan: «Pardon, I 
seni staa nunch, m’era naa giò ol blocch di bon. » 
Mi gh’a respondi : « Ma nagott, nagott ». 

E, insci disend, m’a vedi lì dò bei 
popol vistii da ross, cont i brasc biott, 
gipin avert, sottann curt e cavei 
a rizzilt ch’a ma riden da vesin. 

E mi rid anca mi e fagli ol faccin. 

Ma peu, scodali i sold, voo pa’ i me face 
a svelt, dopo avegh daa a tutt dò ol bon dì. 

Son lì ch’a svolli giò par via Pontacc 
quand ch’a ma senti dì al lì par lì: 

«Ma guarda on poo. se Iroeuvom ancamò! » 

Ma guardi indree e a vedi cli’in lor dò. 

« Bon scior el va anca hi a la ferrovia 

Se va de chi? Gh’è on tocch? Al ma parmett 
ch’a vegnum anca nun in compagnia ? » 

Mi, ch’a sera restaa lì intardett, 
al videi, al sentii in sta manera, 
raspondi: «volontera! volontera! » 

E veni e, andanti, ciciarom con piasè 
da quest, da quell e anca d ol paes, 
e peu mi a invidi a toeu ol caffè. 

E lor: « Grazia, bon scior, m’a l’è cortes! » 

Pocch dopo serom là in don bell stanzin 
d’on cafè, bei da soli, sentaa vesin. 

O Togna, s’a ta m’et viduu dal ciel, 
a sont sicur, a sont, d’ol to pardon! 

Che quei dò baloss.m’han faa dent in d’on mel 
lant dolz, tant spèss co ’1 dannn dal scior, dal bon, 
col bell rid. ch’a ni’han faa desmentegà 
par prim i ann e peu anch da vess pà. 

Che fà ceros a gh’evan! Che bei nioeud! 

« Stelli a Vares, el sà? E se se ven giò 
par fà on poo de spees o pur per scoeud, 
se sà, a incontrà on scior gentil, da cò, 
siinpatich come In, el fa piesè, 

Scior Pinela, ch’ai beva ol so caffè. » 

E vuna sbusatandom cont i oggion 
la ma dava in sul nas i bei rizziti, 
e Poltra con ’na man a gironzon 
la seguitava a fam da quii galitt, 
da quii carezz, ch’a ma mettevan doss 
d’i sgrisor ch’a ma navan fina in di oss. 

« Scior Pinela » da scià, e tiras pres, 

« Scior Pinela » da là, e famm ol moli. 

E se lor eran tenar. mi l’istess, 
ch’a comandava giò d’i honn past froll 
e honn ofell, fasend anmì ’me lor 
figura in pien da vess on porch d’on scior. 

L’è che mi in tra i morgninn, in tra ol santiss 
a crodà adoss ’sta grazia stagna e fina, 
in tra i bei discorsitt a bell capiss 
e ol famm balà ol gipin e la vestina... 

Ben, piantemala lì e lassem andà, 
che lor godevan luti a fam pena. 

’Sti baloss! E se tiren minga a man 
lor dò d’andà... Lalela! Bell e ben 
mi s’era la ancamò a fa el bamban. 

Ciami scià ol camarer : « Lu, s’ha gha ven ? » 

« Caffè, liquori, past, in franch desnoeuv. >: 

E mi foeura on bcgliett da mila noeuv. 

Ma prim ch’a gli’a slongas là ol me beliett, 
evan giamò paga» luseoss lor dò. 

« S’han faa?, disi, ma mancali da respett. 
Quest l’è on famm ’na figura. Gha n’è anmò? 
E peu mi g’boo besogn da fa cambia 
’sti mila lira prima d’andà a cà. 

« Ghe i cambii mi, par quell, se in cart da mila, 
che a la banca m’han daa tutt cart da cent. 
Ch’el guarda! (la fà vuna). E lì, gentila, 
la ma fa ol cambi in vint cari noeuv, novent. 
Vint cent franch. E intrattant, dent da mi fava: 
«La ghe riva a tuscoss, ma vaa che brava»! 

Peu sa va. Vemm in là casciand d’i ball. 

quand fan tra lor: « Ma toeu, em nò compraa 
« El bon Merlo », el libar da regai 
par ol Gigi! Sicur, ma che sbadaa! » 

E li sa scusan da dovè lassamm... 

« Scior Pinela, ch’ai veglia sù a trovamm !... 

Ch’ai vegna neeh.... A rivedes! » E peu van 
E mi stoo lì ’me on pabi, drizz in pee. 
con sbarattaa la bocca e i man in man. 
a tegnim dal vorè corrcgh adree... 

Par distoeum son peu andaa in d’on tabacchin 
a toeu on toscan e a bevan on quintili. 

E là senlaa in despart sont staa.lì on poo 
a vidè passà i gent in sul canton. 

giust par voltà ol panser cli'a gh’eva in eoo. 
Peu paghi danti on ceni lir al garzon... 

« Colin, ch’ai voja giò a dagli liaa al Pinela, 
che adess el ven el bell, la sa fà bela. » 

« Intani ch’a speci ol rest, tro i oeucc in gir 
e a vedi là garzon, padron, padrona, 
palpa, pirla, sperlà ol me ceni lir. 

E in quell m’a vosan scia: « Scior, ch’ai pardona 
gh’a n’ha on oliar? Quest chi al par bon no....» 

« S’al ven dess da la banca, s’al dis mò ? 
Sacripanto! Lì, in quella, da la strada, 

a sveli, drizz, drizz, ven dent on maresciall, 
ch’ai ved, l’intend ol fallo da volada 
e l’intarven. E senza tanti ball, 
guardaa ol cent lir, al drizza sù i barbis, 
al ven da mi e fissandom al ma dis: 

« Vostro? » « Sì, scior! » « In dove 1 ha ciapato? » 
« A la banca ». « Possibil? » «Mali? E pur... » 

« Vostro nome? » « Giusepp » « E il parentado?» 
« Merlo » « Eli? Come? » « Merlo, an sont sicuri » 
« Che mestiero? » « Bagatl. » « In dove siate? » 

« A Appian gentil. » « Gentil?... Oe, scherzate? » 
« Mi nò. » « Ben, ripetee, di che paes? » 

« D’ Appian gentil ». « Gli’avete dietro cari ? » 

« Sì, cari da cent. » « Ben, fora, fora! I intes? » 

E lì, paspandom tutt e d’ogni part. 
al me toeu ol portafogli, al guarda dent, 
peu al fà d’i segn vers strada, tra la geni. 
Franch d’ol fati mè, mi no ma doo panser. 

Va là, in sold da la banca ol me car omm! 

Ma a on tratt ma troeuvi dilli carabinier 
ai cost, dun brutt damoni grand ine ’1 domm 

ai quai lu al gha da ordin : « In arrest 
malf attor e falsari, fate presi! » 

Mi resti lì balord, capissi nient 

e strabilji al santi dam d’ol falsari, 
ma quand han faa par toeum da là... o genti 
01 tavolin l’è andaa coi gamb allari 
e mi anca mi insemm, dal rivoltamm. 

E i duu damoni, sora a lavoramm. 

Mi vosava ch’a seva on bravo omm 
ch’a fasevan on sbali, ma ben gross, 
ch’a sa trata nò insci on galantomm... 

Oeu sì... Intrattant che mi, con foeura ol goss, 
sguagniva istess d’on can coppàa a bott, 
lor ma ligavan sù ’me on fasinott. 

E con dree mott da gent e da marmaja, 
ch’a ma vosavan dree: « Brntt pelandroni 
Dai ! Coppcl ! L’ha robbaa ! Porch d’on canapa » 

01 poer Pinola l’han portaa in préson, 
do’ gh’han ditt che i so vini begliett da cent 
eran tncc, ma tutt quanti matt, mattent! 

Ma sont trovaa ìd scur insemma ai ratt 
incolpato da vess on falsador 
da moneda e sariss deventaa matt 
là dent se no vegniva ol cogitor, 
ol sindich, la contessa e ol Gin di pomrri 
a depon cha mi scva on galantomm. 

Pariaa mi a digh, giuragli m’a l’era alidada... 
Ciappaa in sul fati, gli’a s’era e, ciao, ciao. 

Quei dò strij m’a l’avevan propi fada 
cont i fiocch, cont ol damm d’ai scior, d al bravo, 
cont ol rid. col scignà, morgnà. fogna, 
tirandom cott col foeugh da scià e da là. 

’Sti porcili! Damm la baia, (ma che artista!) , 
col libar dal bon merlo, (ch’a son mi)! 

Fagli squas perd a la tosa ol so Battista, 
tramili in boletta e traumi al scur vott dì !... 
S’han disii? Quei pellasc, quei balandrann 
Aah, ma neh, o Colin, che bei tosami ! » 
«Ah eran bei!... Intanta v’han sonaa... 

Vedii se ’1 voeur dì vech anmò ’sli vizi? 

E ciamev fortunaa ch’a v’han salvaa!... 

Là, adess pensegh pù e fee giudizi! 

Giù. Pinela, bevii, giò on alter gott 
che el Cecchinett al voeur svojà la boli! » 


EL FASAN 


On bell fasan, froll giust, faa antlà al sped 
el fà pecca on sant, per sant che 1 sia, 
ma cott a rost, credil su la mia fed, 
l’è on gran poema de gastronomia. 

Però el va faa' insci. Spennaa, nettaa, 
el se fassa sù dent d’ona gran fetta 
de giambon crud e, dopo avel salaa 
e foeura e dentcr, ma con man discreta, 
mettel in cazziroeula de misura 

con lard tajaa a tocch, bondant butter 
e tre foiett de laur, avend cura 
de fai ben rosola, dora a dover. 

Ma attenti che no el vegna seccb. Bagnai 
de bon marsala dopo on tri quart d ora, 
e, stand dree al foeugh, voltai e rigirai 
per fagh ciappa el color tant sott che sora 
Cott, mettegb subit dent on cognacchin, 
fai suga, e che ’l butter el se distacca 
da qui quatter cugiaa de bon sughin 
de fa el fasan bell, luster ’me ona lacca. 
Se peu, crud, ghe se mett in panscia on tre 
o quatter trifolett tajaa a quadrett, 
el poema el sarà stradegn d on rè. 

E se l’è vece, fel coeus on bon tre orett. 


ma allora el va tegnuu sernper bagnaa 
de vin bianc o bon broeud e ben quattaa. 

I PERNIS - I BECCACC - I QUA1 

Pernis, beccacc, van coti ancb lor istess. 

A rost, quattaa sù ben e a foeugh già stracch 
con l’attenzion de rigirai ben spess. 

Ma mai bagna i beccacc, basta el cognacch. 

I quai, nettaa, fassaa con la panscetta, 
francada coni on stecch, de fianc el cò, 
se fan coeus al butter in padelletta, 
logaa ben ben al strenc e a panscia in giò. 

Salaa, guarnii de laur e giambon, 
se fan andà, voltandei quand de sott 
in colorii. Quattai e in d’on canton 
del foeugh fai morisnà fin ch’in ben cott. 

E in bon straordinari se glassaa r 
bagnandei quasi cott de on marsalin 
o vin Porto, e servii ben somenaa 
de trifol con de sott on risottin. 

Se poeti i quai in de gabbia, bianch ine el latt, 
grass, cott in broeud con dent do gramnt de ris 
e dò erborinn bei verd, ve fan on piati 
de servì ai angiolitt in paradis. 

I DORD E ECC. 

I dord e tutt el mei de l’usellanda, 
sgncpp, ortolan, viscard, lodol, piccett, 
se stecchen su da vinta a l’altra banda, 
a duu, a tri, segond, come i polpett 

con foeui de savia e con fett de panscetta 
e peri, a panscia in giò, uso di qtiai, 
cont abbondant bulter in padelletta 
se fan rostì ben, ben, senza bagnai. 

Ghe se mett del zanever pest, fin, fin, 
se volten, quatten sù e, a brasa lenta, 
se fan ciappà in la bagna el colorili 
e se serven su on bel culi de polenta. 
N’occor peu de insegnacli a on casciador 
che i selvadegh, se gross in specie, gli han 
in del froll el bel tener e el savor. 

Però froll, minga de desfas in man. 

LA LEGORA IN SALME 


Ben nettada e peu fada a tocch, la legora, 
la se mett giò in largh in d’on baslolt 
règoeujend. dent insemina, ’m’e de regola, 
tutl el so sang, ma lutt, fin Eultim gott. 

Se ghe gionta el so fidegh ben pestaa 
con pocch lard ben madur e ghe se mett 
poccli seigoll e pocch zeller ben tajaa, 
zanever, pever, laur, duu ramett 
de bel tini e anca vini de maggiorana. 

Peu la se bagna rasa de barbera, * 
ghe se mett el so poo de saa in grana 
e la se mes’cia sii, ma con manera. 

Dopo duu dì Pè pronta, voo in cusina 
e ghe la doo de coeus a la mia Gina. 

« Sù, fa tosta do scigolett o tre 

\ 

con butter e panscetta in la padella. 

In già pront? Dent la legora ’me Pè, 
vili e tutt e fa buj a la pù bella. 

Dev suga el vili, el dev andà in nagott. 

Sì, Pè mei che de saa la resta indree. 

Sù la polenta intant, che per i vott 
l’Ila de ves cotta, pronta in sul tajee. 

La legora Pè succia? Attenta al gremm. 
Vedè! Fa, fa rostì on ciccin de pù. 

La va benon, va là che adess ghe semm. 


Ili 


Giò, rasela ben d’acqua, ruga sù 
e lassela pur eoeus a fiamma lenta. 

Intant ven chi, dagh sotta ona fiammada 
ben al pajroeu e mena ; la. polenta 
la ven bona con pù l’è ben menada. 

Adess toeu giò el salmi e col forchettin 
tiregh foeura la carne bella, netta, 
a toccli e, passa in d’on sedazz de crin 
la bagna schisciand giò con la paletta. 

Dai, sciuscià foeura tult. Giò, senza pressa 
Pronta? Sù anmò a buj in la padella 
e bagna e carne insemina a fà on poo spessa 
la bagna e lustra e scura e bona e bella. 
Brava ! Però ghe manca l’ultim tocch. 

Dent on grappin e denter on ciccin 
de ciccolatt amar, sci gh’è, ma pocch. 

E adess indree a posala on momentin. » 


112 


EL POLLIN DE NATAL 


Mamma, l’è chi el Nalal e mi ancamò 
’me’l fuss incoeu, te vedi a fagh el pien 
al pollin: quel to impast faa tanto ben.... 

Me regordi che te fascvet giò 

tutt el so fidegh ben a tocchelitt 
con del lard anca lu a quadrettit 
e che peu te i mettevet in bielletta 

con di bei brugn secch, gross, toccli de pomella, 
castegn giamo mezz cott in la padella, 
luganega a hoccon, ona branchetta 

de nos rott a fesinn e on quai cugiaa 
de formacc de quel bon e pan grattaa. 

Peu, messedaa tuscoss a man ligera, 
dent, dent in del pollin, dent in del goss, 
in la panscia a tirali rotond e gross 
strengendel poeu in d ona tal manera, 
cusii e ligaa in gir, ma tanto fort 
’me se’l dovess scappa anca de mort. 

E tutt quest la vigilia. Poeu a Natal 
te’l mettevet a foeugh in padelott 
con denter lard, butter e, fina cott, 
tiraa bell luster, bell doraa, speciaal, 
no te’l perdeved d’oeucc per on tre or 
fasenden foeura on vero caplavor. 

Car pollin de Natal, ’me t’hoo presenti 
E ti, mamma, sudada, tutta intenta 

a fa la toa famiglia in ti contenta!... 

Oh tempi Ma incoeu el pollin el m’è pù nicnt... 
E1 me fa gola propi pu el pollin... 

Mah!.... L’è che allora s’era piscinin... 


EL POLLASTER A LA CACCIADORA 


Cacciador che sparand in terra o in ari 
godìi on niond anca a ves di bollettari, 
ma godii pussee anmò quei colazion 
de bei pollastrellit o de cappon 
che fee in di cassin, se ven a mancà 
el coeugh, fee insci se vorì nò sbaglia: 
Ciappee trii pollastrei, tiregb el coll, 

(però se ghe Favii nò faa tira 
tri dì prima per veghei pront già froll) 
e a pena che desmetten de bada, 
daa che anca nò froll quand in novei 
saran tener istess, bei cald, spennei, 
brusattei e, sventraa, fei a boccon. 

Metlee in padella peu de la panscetta 
lajada giò a filett, de Foli bon 
o butter e insemina a fetta a fetta 
ona scigola o dò, on bell ramett 
de erba savia e fei palpa quiett, quiett. 
Palpaa che in, mettee giò i pollestrei, 
boffee, fee foeugh e fei rostì ben, ben, 
bagnei de bon vin bianch se’l ghè, salei. 
Sugaa el vin, giò, giontegli on piatt bell pien 
de tomates pelaa, spremuu, tajaa 
e dmi piatton de fong bei fresch, fettaa. 
Quattei. fei coeus e attent che in subet cott. 
Fegh la bagna in ristrett, no tropp però 

e preparev in quella on bon risott 
o on bell cuu de polenta, mei anmò 
Mangei de gust, da bravi cacciador, 
bevendegh sù de spess a fagli onor. 


/ ‘ 


116 


EL STUAA 


« Donca vede el scamon. L’è part pontina. 

Cossa t’è dit? L’è on chilo e mezz? Va là 
che l’è de pù. Fa nient, l’è ona partina 
de quei giust, propi, propi de hrasà. 

Giò, prima infila dent al to scamon 
ben in del mezz, on quatter bei lardon, 
ma de lard stagn, se no anc de panscetta 
e pocciaa prima in saa con dent tridada 
on incioda, on poo d’ai, ona foietta 
de laur, pever, on poo de nos moscada, 
peu sù in la cazziroeula con de sott 
butter e lard a tocch già pront bei cott. 

E fa foeugh a tirali ben rosolaa 
de tutt i part e dent dò scigolett, 
dò caroto! intregh, peu, ben quattaa, 
quand l’è ben ben rostii, fai coeus pur quiet. 
Ma regordes che in del ben rosolò 
in del butter ghe sta tutta la bontà. 

Attenta che no el brusa giò tutt, peu. 

Varda però che’l dev ves rost, nò less. 

Ben ti bagnel de bon barbera, toeu, 
dent duu biccer de ’sta bottiglia. Adess 
mettel denter ’me l’è in del so stuin 
e lassegh consumò sù tutt el vin. 

Te gh’è in cà duu fong seccli de mettegh dent? 
D’i fregui? Semper bon per dagli savor. 

E atless curel ti, mi foo pù nient. 

Ma curel, Sugaa el vin per ben, se occor 
bagnel on poo, ma pocch. Ten a ment: stuaa 
el voeur dì ben ristrett e profumaa, 
donca semper ben quattaa. 

LA CAZZOEULA 


Taccaa al ciod gh’è on mezz porscell, 
se combina ona cazzoeula. 

Gh’è no el coeugh? Saront mi quell, 
che, in cazzoeula mi poss> fà scoeula. 

E ti, Peppa, stamm adree. 

Pizza el foeugh, su el padclott, 
dent butler, scigol assee, 
fai palpa bei ciar, nò cott. 

Taja giò earotol, zeller; 

sù i costieul ch’in pront su Tassa, 
fai rosli no tropp, ch’in tener, 
doma el tant de perd la grassa. 

Salei, bagnei de vin bianch, 
lassi andà ma stadi al fianch. 


Sugaa el vin? Ben, giò i earotol. 
giò el zelici'. E adess 
guarda on poo i pescioeu e i codegh 
che gh’è su a coeus a less. 

Cott a mezz? In cott assee. 

Tirei su cont el colili, 
mettei dent insemm, dree a dree 
ai costioeul. Ma sì, on cicchi 
bagnei pur. Dent quanto occor 
d’erba savia e drogh del codigli, 
a compigh el bon savor 


119 


e dagh giò on ciccin al foeugh. 
Quattei pur, quattei pur sù. 

Per on poo adess guardegh pù. 

Cor ai verz. Che vaghen ben: 
mi i voeuri ben nettaa 
e lavaa tre volt almen. 

Ma sì, brava, s’in scolaa, 
denter pur. Sì, denter, denter, 
ghe voeur pien el padelott 
van in nient e senun tut venter 
senza fond che ten per voti. 

La luganega? Ma sì 

che l’è ora, dent insemm. 

Quatta giò, lassa passi, 
ma attenta ben al gremm. 

E quand peu te tirel giò 

toeugb el vonc pù che se pò. 


DUU MOROS 


Innanz indree sul vial 
on pivellin el va. 

E1 guarda in sul giornal 
se el leg peu noi se sa... 

Andand el fà la bissa, 
el sosta, el sta perpless, 
el sbircia in gir, el fissa, 
el guarda i or de spess. 

Ma toeu che’l se decidi 
El volta foeura, el va... 

On bell faccin che rid 
l’ha vist là in fond spontà. 

Allegher ’me on pessin 
adess el slonga el pass... 

Al fianch d’on bell tosili 
beat el và a spass... 

Che bei ogion! ’Me brillen! 

Che grazia! Che contenti 
Che bei ridad che s’cioppen 
mostrand el biancli di denti... 

Se tegnen strenc e van 
content, parland sott vos... 

Per doe? Chi sa se’l san?... 
Fà nient, in dilli moros... 


I OSS BUS A LA MILANESA 


Se fan insci: Rostii in de la padella 
del butter e panscetta a quadrettili, 
dagli ai oss bus on infarinadella, 
mettei dent ben in pian e ben vesin, 
fai colorì de tutt i pari, voltai, 
sbroffai de vin bianch inagher e salai. 

Fagh suga el vin e dent ’na tridadella, 
de carotol, de zellcr, scigoletta, 
fala rostì sul fond de la padella 
e peu dent di tomates o salzetta. 

Fai coeus ben rigir andei sora e sott, 
bagnai, se occor, quattai, tirai ben cott. 

Quand in sul cott, dent ona gremolada 
d’erborinn, d’on poo d ai e d’usmarin 
e scorza de limon ben ben tridada 
che I’è quella che dà el bon savorin. 
Quand i oss bus lassen Poss in a cottura. 
Van mangiaa con risott o con verdura. 


EL ROST DE COIN 


La ved, sciora, el rost el resta bon 
a segond che’l vitel l’è grass, l’è fin, 
e conforme a la part. I mei boccon 
in anniò o la sella o el tocch coin. 

Ma cunta anca e tanto la manera 
de cusinal. La sà che on dì se usava 
fai coeus giraa sid sped che l’indorava 
adasi, a fiamma viva e questa l’era 
e l’è ancamò la mei cusinadura. 

Se in cazziroeula el ris’cia de andà in umid, 
al sped el resta rost de soa natura. 

Cosend in aria succia, al rost ghe secca 
in gir el sugli, fasendegh sù in misura 
egual on bell croston senza ona pecca 
che daga strada a sperd de la sostanza, 
ma nanca on gott, che peu l’è la bontaa 
che in de’l rost la rend bell e profumaa. 

Ma daa che el sped incoeu l’è giò de usanza, 
pussee che fai andà rostii in del forno, 
mi consigli de eoeusel sul fornell 
col sò butter e lard e cont intorno 
de usmarin bell fresch quai bastonscell. 

In cazziroeula strcncia in ram pesant. 
a foeugh bell viscor, fai rostì doraa 
de tutti i part, girandel ogni tant. 

Salai a podi per volta e no quattal 

se nò el là l’acqua, e mai abbandonai. 
Quand peu l’è colorii in tutt i canton, 
e cott a mezz, mett scender sul carbon, 
quattal sù pur, ma minga tropp saraa 
e tirai a la giusta soa cottura 
cercand de mai bagnai. El dev poggia 
in del butter doraa in bona misura. 


/ 

1 ROSTITT NEGAA 


« Occa, occa e peu occa! T è capii? 

In di rostitl negaa questi? Dii ti. 

Mezz a less, mezz a rost, chi tutt groppii? 
T'iioo insegnaa in 'sta manera forsi mi? » 

« Circi me scusa, el me scior, i hoo mettuu su 
propi come el in’avea insegnaa lu ! 

Ho faa tosta panscetta a quadrettiti 

coni el butter c, quand l’è staa ben cott, 
ho mettuu in padella i me rostitt, 
infarinaa pocch, pocch, e, boffand sott, 
g’ho faa ciappaa a la svelta el so color, 
come el m’aveva faa vede lù, scior. 

E gh’ho miss abbondant de usmarin, 
se no in staa ross de sott i ho nò voltaa, 
e no salaa e nò negaa in del vin 
bianch, magher, se no in staa ben, ben doraa 
tutt istess e tutt bei, ross di dò part, 
i ho peu glassaa lirand el foeugh in spart ». 
« E segond ti, perchè faa a ’sta manera, 
van ben, in ben glassaa, in ben sortii? » 

« Nò, el vedi ben, g’han minga bella cera 
e pur ho propi faa come el m’ha dii... » 

« Ben, ben. tei diroo mi se l’è el difett. 
Prim de tutt te gh’e nò tajaa el nervett 
che el sta tra el sciroeu de carne e l’oss 

e per quest s’in faa sù tutt in d’on gropp, 

t’e nò battuu el noeud de l’oss tropp gross, 
tant che s’in nò glassaa perchè in zopp. 
Infin t’e seguitaa a bagnamei su 
quand che denter el vin. se bagnen pù. 

T’e capii? Sì, negaa, però a rost, 

e negaa ’pena a pena in del poccli vin 
e minga in bagna. Dev corregh ai cost 
el butter distacaa dal pocch sughin 
E tegnetel a menti » « Sì, el lassa fà, 
d’ora innanz andran ben, el vedarà. » 

EL ROSBIFF 


Insegnà a fà el rosbiff, o andeghee, 
el saris ’me insegnà a buj el latt: 
rostil de sott, de su, denanz, dedree, 
e bona nott. se pò rnettel in piatt... 

Però, però, se dev guarda ch’el sia 
de manz madur e part controfiletl 
e bell froll e se dev mondai, toeugh via 
ben taccaa i oss di eost e fall bell nett. 

E toeugh el gross de’l nerv che’l gh’ha de sora 
e incornisal de lard e dagh duu o trii 
bei lazz e peu a bon foeugh, nanca in mezz ora 
se pur Pè on chilo e mezz, Pè già rostii. 

Rostil in strenc cont oli fin d’oliva 
e butter e salai quand Pè su’l cott, 
no spongel mai, fai coeus a fiamma viva 
e no brusaa, ma a rost e sora e sott. 

El sarà cott al poni quand el se sent 
elasticli ’me ona balla on poo durotta; 
el dev ves ross, poch cott, al sang de dent 
e cosmi senza fagli perd ona gotta. 

E se tegna present 

che se puttost zjerhott el fuss el manz, 
on quart d’ora a bon foeugh l’è 'già d’avan», 
E infin se tegna a ment 
de tajall quand l’è eott da on quart d’oretta 
e fin come el salam e largh de fetta. 

I COTELETT A LA MILANESA 


« De bon, capissi nò, soo nò el perchè 
i cotelett no riessen ai mè donn 
e nanca a mi insci mai ben faa e bonn 
come questi, e l’è el piatt pù lise che gli’è. 

Ma questi chi! In d’or, luster, crocchenl 
e minga secchi E bonn! Con che savori 
Aah, chi bisogna fagli el giust onor 
a la soa Gina. Brava ! Compliment ! » 

« El ved? Per fai andò de mangiò bonn 
ghe voeur ile fai andò quand s’è già a tavola 
e giugagh i malizi de la favola, 
quei che fan bravi coeugh anca di donn. 

Ma de bon, per esempi, prim mestee 

che sien ben nett de nerv fina adree l’oss, 
ben battuu taccaa al manich e tutt gross 
a ona manera, nò scarpaa 'dree adree. 
Passaa a l’oeuv, però pocch e peu al pan fin 
bell bianch, grattaa de fresch. poss de duu dì 
(nò vece, goduu perchè se ghe Tha lì,) 
e impanaa propi a l’ultim momentin 
nò on ora prima del rostij, ma in quella. 
Panaa, no fagh di taj in gir o in mezz, 
ma pian, cont el cortell fai sù cavezz 
e fai coeous ben in largh in la padella, 
ma de ram e no goeubba, in abbondant 
butter fresch già tiraa color niscioeula. 

salai dopo voltaa e, dis la scoeula, 
coeusei a foeugh ben viv, servij schumant. 

L’ha capii? In tutt robb d’on bell nagott 
ma ghe voeuren, se nò l’è ona pretesa 
quell de vorè parla de milanesa 
perchè al butter e al pan, pese se malcott. 

Attenti peu al becchee. Se i cotelett 
i e refilass a caas de quei de coll, 
nò de vitell nostran e minga froll, 
no podaran mai ves nanca discreti. » 

LA CGTELETTA AI FERRI 


« Sent on poo ! Questa l’è ona coteletta 
a la griglia? Chi a l’oss cruda crudenta 
e chi secca? Ona soeula inalarbetta ? 

Mangi puttost ’na fetta de polenta. 

Gh’è chi dis che « se pò impara a ves coeugh, 
ma rosticcer se nas. » L’è ona sentenza 
de bamba. Cont el sta ai padell e al foeugh 
se diventa tutt duu. L’è l’esperienza 
quella che fa. Ti peu, gran cusinera, 
dopo tri ann e quell che t’ho insegnaa, 
te ruinet la carne in ’sta manera ? 

Varda che robba! Come t’e mai faa? 

Quant t’hoo dit: grossa in mezz, come l’è a riva, 
battuda poch, dree al manich ben raspada, 
ben oliada e mettuda a fiamma viva 
sui fer cald. Peu, quand l’è ben, ben segnada, 
sbassò el foeugh. Ma però segnada in eros 
di sò dò part, nò seguitò a voltala. 

T’è capii? Ma in de’l eoo te ghee di noos? 

Nò, nò in stori. L’era assee de ben curala. 
Puttost on altra volta fala andò 

in padella de fer poch, poch ontada, 
ma poch ben, se la dev, rostend, ciappò 
el color e el savor come grigliada. 

E mettegh dent magara ona foietta 

de laur verd che l’è indicaa. Dì on poo. 

L’è nò frolla, oltre al rest, ’sta coteletta! 


♦ 


129 


9 


Ma sacranon! Ma cascetei in eoo: 
carne l’ha de sta duu dì almen 
sora el giazz, doma lu te la pò fà 
infrollida, ben tenera, ’me on pien. 
Porta via ’sto tapel, mangel tì. Va! » 


EL CONILI 


« Lava el conili, sughel sù ben, ben, 
marinel cont el sugli d’on bell limon 
e peu per tre orett e minga men, 
lassel al frescli, de bass, in d’on canlon. 
Quand che l’è ora, tajel giust in vott 
e con de l’oli e lard fettaa giò gross, 
mettel su cont on foeugh bell viscorott, 
voltandel dent per dent a fai bell ross. 

Quand l’è ross, fall andà a pian, ina a rost, 

peu, in sul cott, dent tre inciod e on poo d asee, 
faghel sorbì e, pronti, sem a post. 

Ma attenta, ghe se dev sta ben adree. 

L’ha de vess minga secch, ma bel, mostoos, 
minga a less, ma bell d’or. Va ben? Però... 
daa che l’è gross, fai mezz con dent i noos 
che l’è insci bon. Fa insci: Tel tajet giò 
a tocchei, peu te’l mettet su in padella 
cont <di e lard tajaa a tocch, bell fin 
e a bon foeugh te ghe dee ona rostidella, 
tei salet e tei bagnet con del vin 
bianch magher, te glie giontet duu o trii 
bei tomates, o salza, ma slongada, 

Quattàl e lì cli’el coeusa a foeugh smorti i. 
Intani fà giò ona bella gremolada 
con vott noos, erborinn, foeui d’usmarin, 
se la gb’è, maggiorana, se nò nient. 

poch gialdin de limon, d’ai on ciccin 
e quand l’è quasi cott, mettela dent. 

L’ha de buj denter meno de on quart d’ora. 

Vaa ch’el conili el sia ben masaraa, 

che peu mi vedaroo quand che l’è ora 

se l’è de damm iusemm di pomm brasaa. » 

LA COTELETTA A LA LAVANDERA 


Fà coeus ’na coleletta (anca de fesa) 
giust impanada a la milanesa, 
tant de vi teli, 
che de porscell. 

Quand l’e ben ben dorada, 

croccanta, ma però no brusatada, 

toenla via de padella 

e peti melt dent in quella 

des gramm de zuccher, fai in caramella, 

color de la cannella. 

lnfin bagnai de asee, 

cinq cugiaa in assee, 

giontagli ughetta passa, 

pignoeu e, a fiamma bassa, 

fà buj on duu minutt. Puccià dent ben 

la coteletta e a coeur sercn 

gustala se la pias. Però no’ tema 

per quell car dolz e brusch metuu insemma. 

LA FRITTURA DE CAPRETT 


« E perchè no? S t’idea l’è minga brutta. 

Sì, se l’è fresca, toeu on bell roscett 
de frittura de agnell o de caprett. 

Corada, fidegh, coeur, lacett, e tutta 
a fettinn. fala coeus con Pusmarin 
e quatter articiocch tajaa fin fin. 

Te mondet c fee in duu i tò articiocch, 
te i fettet a fettinn, peu, a foeugh bass 
e quattaa ben ti fee coeus ciar, bei pass 
palpaa cont oli e on gott d’acqua, ma pocch. 

Peu a foeugh viv te fee andà la tua frittura 
cont oli e con butter, bona misura. 

Te mettet usmarin fresch, abbondant, 
te la rostisset svelt e sora e sott 
peu dent i articiocch già. pront, ben cott; 
te la salet e Fè pronta d’incant. 

Ma sta atenta a fala andà al moment, però, 
se nò la te diventa bona nò. 


t 

LA PICCADA DE LA ZIA 


Se taja da la fesa de vitell 

d’i fettinn senza nerv e senza grassa, 
se batten e distenden giù -su Tassa 
tutt in fila. Peu, sora ogni tocchell 
se ghe rnett in del mezz on bell fettin 
de giarnbon crud, su quest ona foietta 
de zeller e se ponta su a stacchetta 
carne, zeller, giainbon cont on steccliin. 
In padellin ben ont d’oli d’oliva 
e largii assee, se mett giò la piccada 
bell e a frecc con la part ch’è giambonada 
de sott e al moment, a fiamma viva, 
la se mett sù a coeus. Pena carpiada 
la se volta e fà coeus on poo de sotta. 
Quand l’è calda, l’è già bell e che cotta. 
L’ha de vess ciara, smorta, nò dorada. 
La se dispon in piatt cont el giarnbon 
in vista, senza stecch e in la bagnetta 
ch’è restaa giò, se mett ona nosetta 
de butter e do o tre gott de limon. 

La se messeda ben senza fà buj 
e la se voia sora a la piccada. 

Lè ona pitanza scicca, se ben fada, 
e bona de gennar come de lui. 

I SCALOPP DE FIDEGH 


Se taja giò el fidegh de vitell 

a scalopp dopo vecch levaa la peli. 

Fett largh e bei grossei. Liger, liger, 
se infarinen e rostissen al bulter, 

(già ross) da tutti i part a foeugli allegher, 
se sala giust e inonda de vin ncgher, 
bondant, peu se glie mett ’na scigolina, 
(mei anmò se scalogn) tridada fina, 
quasi in pappa, del laur e del pever. 

Se toeu feura i scalopp per tegnij tener, 
(insci coeus anca el so bell scigolin) 
e con del bon butter, ma crud, ’na fetta 
se mantecca e se tra insemm la bagnetta. 
Infin, denter el fidegh e peu in tavola. 

EL LESS 


Quest l’è el piatt che mi foo pusee spess, 
piatt lise e san, bon ier e bon incoeu, 
piatt che ehi el passa per un umil less 
e in Francia el brilla come: Pot au feu. 

In stuin inetti a coeus sul fornell 
on bel chilo de manz, part codon, 
ben lavaa, stacchettaa d ai novell, 
quattaa d’acqua, ma poca, pochina, 
e ghe metti adrittura on bocon 
de panscetta, madura e magrina, 
dò stacchett de garofol o tre, 
gran de pever e laur se ’1 gh’è. 

Leva a el buj, mi el schumi desora, 
peu el quatti, e cli’el buja lot, lot. 

Dopo tant me ona bona mezz’ora, 

metti dent on dò rav mezzanei, 

di carotol novel, ses o voti, 

cinq o ses pomm de terra grossei, 

on bel zellcr, on des scigolett 

e on sciroeu bianch di noster verzett. 

Dent sta robba, el rangi de saa, 

tiri el broeud de quatta la verdura, 
tegni el manz sotta on piatt roverzaa, 
peu desora el quatti ancamò 
e che el vaga a perfetta cottura. 

E, se ’l fuss peu per tutti assee nò, 
mi ghe gionti on garrett de vitell 

o magari anca on bel pollastrell. 

Quand l’è cott el se mangia in fondina 
con denanz el stuin che 1 svapora, 
e i golos en fan sernper tonina. 

L’è on gran piatt pur no essend che del less, 
bon per tucc, pora geni e gent sciora. 
Quand vialter el fee, fel l’istess 
che se bev e se pucia e se paccia. 

Se ve imbroji voltem pur la faccia. 


IDILLI 


Tiritera bosina. 


« O Pin, sa fet, mattoch, su lì sul sass? 

sa fet lì sol? Ven bass. » 

« Soo mi sa foo, sù chi sul sass, a miri. 

A miri e peu sospiri. » N 

« Sul sass a tra sospir? Va là, ven bass, 
ch’a vemm insemm a spass. » 

« Ma sì ch’a vegn con ti, da chi, da lì, 
insemm, da noce, dal dì. » 

« Che bell, andem, girem, cantera, giughem 
mi e ti par sempr’insem: ! » 

« Ma sì. mi ti, ti mi, al cold, al frecc 
in domm, al camp, in lece. » 

« Se dan la man e van e san: Doman 
stantarem anca el pan! » 

LA MINUTA 


Per prim mestee se toeu i erest el dì prima 
per tirai bianch ben, ben, fasend insci: 

Se spongen tutt, se mocia ai pont la scima 
e peu van sbroiaa in acqua nò bujenta 
tegnendei ben movuu e stand attenta 
che no abbien de buj e de indurì, 
ma a pena che se spelen al sfregai, 
toeui indree e scolai. 

Dopo cont on strascett 

toeugh via la peluria e peu quiet, quiet 

lassai in l’acqua fresca a imbianchì 

cambiami spess l’acqua per alnien duu dì. 

Perduti tutt quant el sang, sbianchii, bei nett, 

su in acqua a coeus con ’na foietta 

de laur, pever, saal, dò scigolett. 

E quand in cott lassai dent in l’acquetta. 

Su on mezz chilo de crest peu se prepara 
duu etti de filon pelaa, on para 
de gemiti scemii bei bianch de bon laccett 
e su a buj des minutt ben in ristrett. 

A sò temp peu se fà tosta al butter 
e in padella on scalogn o on scigolin 
tridaa e, quand l’è biond, palpaa a dover, 
ghc se gionta ona fetta de giambon 
del crud, o anca dò, tajaa fin, fin 
e dent subit i crest, dent i filon 

a tocch, dent i laccett tajaa giò a fett. 

A pena ch’ili palpaa, giù, se ghe mett 
mezz biccer de marsala de quell bon, 
se fà suga on poo, se rangia in saa, 
se gh’è del sugh de rost el se mett sora, 
o con l’estratt de carne el se insavora. 

Se pò anca met ’na ponta de cugiaa 
de salza de tomates minga scura. 

A piasè peu dent pur d’i figatei 
de pollaster tajaa, nettaa con cura 
e già rostii col sò butter color 
niscioeula e peu anca quatter bei 
cappell de fong a fett, bei largii e gross 
e faa salta al butter a part anch lor. 

Fà palpà e glassò per ben tuscoss. 

Per servila se fa in cent maner. 

La se serv o ben ben incoronada 
de bei croston de pan tostaa al butter, 
o in mezz d’ona torta de sfojada, 
o coni on bon risott bianch in bordura, 
o denter in d’on bord de bei spinazz 
cott al vapor e peu passaa al sedazz 
e ligaa con dilli oeuv, besciamel dura, 
formacc e peu indurii a bagn maria. 

Se nò in d’on bon purè ma ben, ben faa, 
insci: Di pomm de terra a less, passai, 
mettegh butter, ma senza economia, 
duu ross d’oeuv, parmesan trid, lavorai 
al cald e quand in ben, ben impastaa, 
fà on bell bord in sul piatt de la portada. 

o miss dent in bordura imbutterada 
vojal de sora on piatt ben cald e dent 
la minuta al marsala. Ma guarda 
che minuta e purè sien ben bujent. 

OL TRADIMENT 


Lament d’ol Michee. 

Bosina 

Costa, Gosta, traditora, 

Poltra sira a pena fosch 

do’ ta n’avat a quell’ora 

p’al santee ch’a va in dal bosch? 

L’andà al bosch a l’aimaria 
al sariss anmò nigott, 
ol brtìs'l’è ch’ho- vist n’ombria 
vegnitt dree dal pass da sott. 

E pensa eh’a m’erat daa 
par tre sir, o porco Giuda, 
pontamento a mi in d’ai praa 
e t’a set peu mai vegnuda ! 

E mi là fina a noce tarda 
a speccialt! E mai la ven 
E tripilla e scolta e guarda... 

N’hoo mangiaa veh da ’l vilen! 

Ogna ombria, ogna fracass 
ta videva in su la riva... 

Sì, l’è lee, sì l’è ol sò pass... 

Ma nissun peu compariva. 

01 bell l’è che, bell e intes 
da sposass, o accident, 
gh’hoo mettuu almanch tri mees 
a strappat on pontament. 

Par tri mes : « Mi nò, mi nò, 

l’è paccaa, a l’è nò bell, 
a ta voeut fain perd ol eoo... » 
E peu dopo... Ma che peli!! 

Par mi gh’eva i pediment, 
ta curava mamm e zia, 
e peu ti me fuss nient 
ta n’andavat con l’ombria!... 

Ah ma quand al ciar da luna 
ho viduu vegnit adree 
quell’ombria, ho sentii vana 
da qui bott ch’a coppa in pee. 

A me andaa ol sangu al cò 
e, decis da fav la peli, 
ho strappaa sù on legn da fò, 
ho tra on salt come on torell... 

Ma al vide là quell’ombria 
lunga, grossa e viva, viva, 
sont sentuu a manca via, 
sont borlaa giò de la riva. 

E l’è stada ona fortuna 
ch’a la sia andada insci. 
Ringraziami da coeur la luna, 
mo ta disi: S’cioppa lì! 


ON BUFFE' 


Elench 


L’altra sera, invidaa a on riceviment 
cont orchestrina e ball e sporgiment 
hoo nanca moss on pass in tutt la sera 
per fagli onor a on gran buffè che gh’era. 
Anzi, voeui daven chi la messa in scena 
perchè me paar ch’en vara ben la pena. 

In d’on salon vesin a quell de ball 
gh’era ona bianca tavola imbandida 
d’ogni grazia di Dio, insci squisida 
in piatt e alzad d’argent e de cristall 
che sberlusend in mezz al ciar e ai fior 
la invidava anca on sant a fagh onor. 

Gh’era on pastizz de fidegh grass de occa 
tiraa spumos ’me fiocca. 

Gh’era on paté faa in crosta e cott al forno 
con geladinna intorno. 

Duu bei fasan montaa ’me fussen viv, 
pien de trifol e oliv. 

Di quai cott in madera e sugh, e pien 
col mei de tutt i ben. 

On marbré in terrina de becaccia, 
vun d’aneda de caccia. 

On nid de ortolan spolpaa e sgonfiaa 
de fidegh trifolaa. 

Di schumm e di delizi de giambon, 
in forma de bombon. 

Aspicch in belvedè tutt ben ornaa, 
con dent tutt i bontaa. 

Di stomegh de pollin negaa in vin biancb, 
con d’i crestinn de fianch. 

On piatt de lengua rossa e galantinna, 
velaa de geladinna. 

Di olivett glassaa al madera fort, 
che faven gola a on mort. 

On gran piatt de rosbiff de manz grison, 
tajaa come el giambon. 

Di pollaster novei bencott a rost, 
doraa sul girarost. 

On aragosta fada a medajon, 
drizzada sora on tron. 

’Na trutta a less in rnezz a oliy e gamber 
bei gross, pescaa in del Lamber, 
e intorno oeuv ripien e fong a fesa 
con salza majonnesa. 

On insalata russa ben guarnida 
de robba savorida. 

On piatt de gamberitt cott al savor 
de cognach e erb d’odor. 

E peu d’i cabarè de sfoiadinn, 
panitt, crostiti, tarlimi, 
guarnii ben, spalmaa sù in cent maner 
con cremm e con butter, 
de senape e d’inciod insavorii, 
ben pien, ben imbottii 
de bonn robb petittos e delicaa, 
cavial, salmon salaa, 


ross d’oeuv, polpitt, purè de polleria, 
mascarpon e via, via. 

Peu, insemina a tutt ”sti robb guzzappetitt, 
gh’eren dolz e dolzitt. 

On piati d’aranz a fett in siroppin 
de mel e maraschin. 

On piatt de ananas a fett, consciaa 
al kirsc e inzucckeraa. 

Di mezz banan ben distenduu su on piatt, 
in salza al ciccolatt. 

’Na cristallera in giazz de frutta a fett, 
che in pù del bell aspett, 
la negava in seiampagn e liquor fin 
dolzii ’me on giuleppin. 

Di tazz de sabajon e di gelaa 
gustos e profumaa. 

E tori armandolaa, tort al pista ccb, 
farsii, inzuppii al cognacch. 

E, al post d’otior. el pader d’i bomboli, 
on tremendo panatton. 

Infili chi e là in parada tanti bei 
alzad d’argent, cestei 
pien d’ogni ben di Dio de la stagion, 
frult tanto bei che bon. 

Peu invidaven, tra la piena 
de la scicca messa in scena, 
tutt in fior e piatt e alzad 
de biscott e de sfoiad 
al formacc e insenapaa 
e crostitt e past salaa. 

E invidaven cabarè 

de candii e maron glasse, 
de past froll e lengh de gatt, 
de croccant al ciccolatt 
de plumchech e african, 
diavolott e de fondan. 

Su d ’on tavol peu vesin 
gh’era in fila tutt i vin 
e i liquori e i rosoli 
che andaven giò ’ine on oli 
tant che olter la posada, 
per fà onor a la parada, 
mi me soni sentii el dover 
de dovrà anca el biccer. 


PER COMBINA’ ON DISNARELL 


Bisogna regolas segond slagion. 

Bondà con robba fresca se l’è estaa, 
d’inverno coi primizi pussee bon 
e combina i portad on poo variaa 
ben cura a in di dettali e guarnizion. 

Pess al butter, se peu gh’è on piati glassaa, 
pess buji, se peu ven ona frittura 
e carne bianca se la gli è peu scura. 

Se se ghe dà vitel in bagna o a fett, 
dagli dopo di fasan o di pernis, 
o faraona o anca del filett 
al forno o del rosbiff che’l sia bell gris. 

Se ghe dà del cappon o on pollinett 
al sped o pur brasaa? Pù no ghe dis 
de dagli usci. Se ghe dà cald on salaa? 

Per antipast ghe va on paté montaa. 

Per piati de mezz peu semper pialt liger 
ma petittos. 0 ona minutina 
o crocchè, o sfojad o on mist faa al butter 
o on piatt variaa montaa in geladinna, 
o anca di verdur che in cent maner 
se pò tirai de fa scisciabocchina. 

Ma sora tutt attent de no ripett 
in di pitanz de quel che ghe se mett. 

Se dev cercà de dà in conclusion 
on piatt liger de gust e adree vun fort 

d’on gust divers, divers de guarnizion. 

Ma che cunta depù per dagli la sorl 
al disnà, quell l’è propi l’attenzion 
e nissun, credi, me darà mai tort; 
l’è la man semper giusta, semper fina 
l’è la passion de quell che sta in cusina. 

E podi ben cantal giò, senza tema 
de ves esageraa, che on bon pranzett 
ben servii e gustos, senza difett, 
l’è degn de ves cantaa cont on poema. 

L’è giusta peu per quest, che on coeugh el var 
on avocatt, dottor, on bon artista 
anca se incoeu el metten pù in la lista. 
Però on coeugh, nò on sbrodola. Parli ciar? 

DUU OEUV IN CEREGH1N 


Invidaa ine trovava volt dì fa 

a on bell pranzett in cà de donna Pia. 

Serom vott e, tra i alter, gh’era là 
come onnn de famiglia e de legria 
on cusin de la sciora, el car pittor 
Clcriz, peli di popol c el scior dottor. 

Gran sfogg de fior, tapèe, speco, berlinghiti, 
parolinn, bei ridad e robba bonna 
e. confessi, hoo mangiaa coni apetitt 
mei di alter, fasend a la padrona 
tntt i me compliment a ogni portada 
vana pnssee de l’altra prelibada. 

Ven che el pittor (e serom a la frutta) 

el me fà: « ’L’scnsa, sa? l’ha mangiaa assee? 
Se mai gh’è on piatt de bona pasta sutla, 
me par, già pronta. Vera Pia? » E lee: 

« Ma per Bacco, no el faga compliment, 

l’è in cà de amis ! Ma duu se lu el se sent. » 

\ 

Mi resti lì de stncch. come inlerdett, 

ma peli respondi: «Donna Pia, la scherza... 
Forse perchè son staa on poo indiscreti? 
o la voreva che andas in terza? » 

E, tra el sorpres el mczz mortificaa, 
l’ho trada in rid coi alter invidaa. 

Ma replica el pittor: «Forse, neh, Pia, 
el preferis dnu oeuv in cereghin... » 

« Va ben. » Rispond la sciora; e la và via. 
Resti rnuff quand, de lì a on momcntin 
me vedi a presenta, ma faa a dover, 
nient de men che quattr’oeuv faa al butter. 

Me senti offes e intant che se osa dì : 

« Ma giò, ma giò, glie stan ! » salti sù in pè 

e protesti : « Signora, questa chi 

l’è nò creanza. Fani on scherz. Perchè? 

Mi i rispetti tutti, ma, per Dio, 

gh’ho diritt al rispetto loro anch’io! » 

E lì foo per andamen via. « Ma nò, 

el fà el pittor, ma i mangioni anca min ! » 
Difatti in quella vegnen denter dò 
servett con sett piattei, vun per ciascun, 
sett piattei coni i oeuv in cereghin... 

De bell noeuv resti lì come on cretin... 

Stem a sentì: no eren che d’i mezz 

mognagh de qui al seiropp, poggiaa a dover 
su on lett de lattemel faa bell cavezz 
e cont ai bord a fa l’or del butter 
de la cannella. Ma eren preparaa 
insci ben de inganna anca quel ch’i ha faa. 

Fatto sta che a la fin, dopo dò scus 

che m’ha faa quel birbon de quel pittor. 

e mi a la sciora, el fati el s’è conclus 
cont on bell para d’or de bon umor. 
Mi rideva, ma quei... a pù non poss. 
E quei car popol peu?... A s’cioppa 



goss. 

VISION DE AMOR 


L’è on dopo mezzdì tutt splendent, 
par che in paas dorma tutta la cà. 
Gran silenzi, chi a pena se sent 
in sul fieli -on usci a canta. 

Cor tra i foeui de la gliòma in fior 
on arietta suttila che sora, 
duu puvion lì vesin fan l’amor 
sotta on ragg viv de sol che i e indora. 

In l’ombria odorosa la Lidia 
la ricama on lenzoeu e la rid 
a l’amor di puvion e i e invidia 
e la sogna anca lee d’on bell nid. 

E la sogna anca lee d’on bell spoos 
che la cerca... Sì, ecco, in a spass 
in giardin e... lontan di curios, 
ogni tant in lì fermi a basas. 


I TORTEI A LA MILANESA 


In d ona cazziroeula, ma de ram 
fa buj ori liter d’acqua misuraa, 
cont on stecch de vaniglia, on grani de saa, 
butter duu etti, zucclier trenta gramm. 
Pena la buj, tirala indree dal foeugli 
mettegh «ett etti e mezz giust de farina 
ben sedazzada e de la posse lina 
e, cont on cugiaron ben fort de coeugh, 
fà ona polenta lustra e senza fiaa. 

Mettela a foeugh anniò per minga raen 
d’on des minutt e fala coeusi ben ben, 
seguitand a impastala col cugiaa. 

Quand l’è cotta, vojala in d’on baslott 
a fiadà on tri minutt. peri dent on oeuv 
e impastai dent on alter de bell noeuv 
e impastai, dent on alter e dagh sott, 
remenà. messedà a pu non poss 

fina elle glie n’è dent desdott giust, giust. 
Pù la sarà sbattuda e ben de gust 
pù i tortei sortiran e bon e gross. 

La pasta insci l’è pronta. Per fai coeus 
ghe voeur padella larga e oli fin 
e de mettei giò a oli tevedin 
per fai sgonfia, per fai fiorì ’me i roeus. 
Fai dent cont el cugiaa, lassai leva 
adasi rimovendei dent per dent 

e quand peu in bei sgonfi, bei s’cioppent, 
sforza el fornell e svelt fai indora. 

S’in peu per dodes, ’me ’sta dose chi, 
conven ciappan on para de padell: 
vana calda per fai leva bell, bell, 
l’altra bujenta per fai colorì. 

La pasta peu, per ves al pont, sicura, 
l’ha de ves ben ben liscia e tenerella 
e menada on poo prim de andà in padella, 
giontandegh anmò on oeuv se l’è on poo dura. 

Sortiran bei e bon fasend insci. 

Portai cald, ma ben cald, inzipriaa 
cont el zuccher, al veli ben vanigliaa 
e... fen pur ona peli anca per mi!... 



/ 


/ 


/ 

I KRAPFEN 


Mett su la spianadora quattercent 

granuli de farina ben sugada al cald, 
dervì el mucc a fontana, mettegh dent 
on etto de butter bell moli, el giald 
de ses oeuv, ’na raspada de limon 
saa poca, zuccher on bell cugiaron. 

Stempera vinticinq gramm de levaa 
de bira in d’on biccer de latt caldin, 
ma a pena a pena e, quand l’è stemperaa, 
vojal dent anca 111 in del montonin. 

Dent on alter biccer de latt o cremrna 
teveda e messedà tuscoss insemina. 

Impastaa tutt, fan sù on bell balon, 
mettel in d’ona biella infarinada. 
quattal sù e lassai in d’on canton 
puttost al cald che’l faga la levada. 

Quand l’è el doppi del volum, torna 
a trai in pasta e peu a fai levà. 

Levaa la pasta a circa on terz, me l’è 
slargala giò in su Passa infarinada 
e, col cercett de tajà past, se’l gh’è, 
se nò cont on biccer, fà ona filada 
de medai gross duu ghei o lì adree 
e grand podi pù de on scud del temp indree. 

Mettegh in mezz on oeuc de marmelada 
o ona marenna dolza. Col pennel 

pocciaa in del latt dagh ona pennelada. 
quattai sù cont on alter rotondel 
é mettei su on mantin infarinaa 
in sit anmò al caldin, fin ch'ili levaa. 

Saran levaa al giust dopo mezz’ora. 

Coeusi in padella granda cont almen 
tri dida d’oli dent. Voltai sottsora 
per dagli color de tutt i part, ma ben. 

Tolt foeura sugai sù e peu sbroffai 
de zuccher fin e, intant ch’in cald, mangiai. 

LA « C1IARL0TT » A LA MILANESA 


Prim mestee l’è pela e fa a fesinn 
on bel chilo de pomella, 
e toeugh foeura el sgausc cont i giandinn 
peu fai coeus in padella 
con tri bei pugn de zuccher, ’na seorzetta 
de limon e on mezz biccer 
de vin bianch, di candii e dell’ughetta. 

Peu se impasta del batter 
in su on piati, minga meli d'on trenta gramm, 
con mezz pugn de zuccher fin; 
vonc con quest on bell stamp de quei de ram 
de qui faa a cazzirolin 
e fagli dent ’na camisa in gir e sotta. 

Tajà giò a listerell 

largii duu dit, fett d’on pan faa a pagnotta 
o quadraa, gross mezz glieli 
e fodrà strenc el stamp imbutteraa. 

Tiraa succ i pomm, mett dent 
on cinq cugiaa de rum, fai messedà, 
metti in stamp ma pien, calchent. 

Giò el stamp in forno a lastra ben fogada 
a coeus con sii on cappell 
per fagh fa la soa crosta croccantada 
de pan al caramel. 

Voial sora on piatt cald, inzuccherai 
e peu, ’me fan i coeugli. 

in Fatt de dall in tavola mojal 
de rum e dagh el foeugh. 

Per toeul peu foeura intregh scaldai de sott 
se stamp e pan fan presa. 

E quest Pè quell che ciamen la sciarlo tt 
fada a la milanesa. 

LA « CIIARLOTT » A LA NAPOLI! ANA 


Con tri etti de farina vero fior, 
duu ross d’oeuv e on panili 
de duu etti de butter, ma del miglior, 
on’etto e mezz de zuccher fin, 
fà ona frolla e peu con la cannella 
slargala giò precisa 

e intrega per fodrà on stamp a gamella 
fasend dent ona camisa. 

Se invece el stamp l’è sagomaa o a fior, 
cont i dit,. ma' adasin, 
prem la pasta in d'i caViton e fa el spessor 
tutt istess, senza on creppin. 

Sgonfià el stamp con pomella ,preparada 
come hoo dit per quell de sora. 
Quattal sù con la pasta ch’è vanzada. 

Fai coeus quand che l’è ora, 
ina ben, ma ben e sotta e in di fianch 
in del forno ben fogaa, 
portai bell cald e tiraa tutt bell bianch 
con del bon zuccher velaa. 

LA CREM GARAMELL 


Tostà a la caramella tri cugiaa 

de zuecher ma bell ross come el zaffran 
e vojal in deljstamp che và dopraa; 
sbatt quatter oeuv bei gross, cinq s’in mezzan, 
con cent vint gramm de zuccher e peu dent 
mezz liter giust insemm de latt bujent, 
buji con dent cannella o on mezz baston 
de vaniglia o scorzetta de limon. 

Sbatt sù, passa el compost cont el colili, 
vojal in de la forma e, a bagnmaria, 
fai coeus intant che el latt lè anmò cablili 
con sotta al stamp on sere, o on piàttin 
per fà ch’el fond del stamp el tocca nò 
la cazziroeula che fa bagnmaria. 

El dev coeus pian, sul buj, ma el dev buj nò. 
Mangiai bell frecc tant lise che coi biscott 
o lattemel o frutt dolzii ben cott. 

EL BODIN DE SEMOLINA 


In on mezz liter giust de latt bujent 

voiagh cent trenta gramm pesaa de zuccher 

mezz etto de butter con poca saa, 

gust de limon e infin peu fagli pioeuv denter, 

menand cont el cugiaa, 

on centcinquanta gramm de semolina 

Fa su olia polentina 

e fala coeus per tant "ine on des minutt. 
Vojala in d’on baslott ma faa a conchetta, 
giontagh on etto de candii de frutt 
e mett insemina on boli pizzigli d’ughetta. 

Peu a vun a vun, ma menand sù ben, ben, 
dent cinq ross d’oeuv e sbatt fin che la ven 
ben liscia. Infin, quand che l’è ora 
giontagh i sò ciar d’oeuv, ma ben montaa 
in fiocca. Per el rest fà come sora 
s’è diti per el bodin de la regina. 

Se pò fai coeus però anca in terrina 
de porcellana o in recipient stagnaa, 
ma semper in del forno e a bagnmaria, 
mettendegh ona carta soravia 
a crosta a pena fada. Dal in tavola 
in la terrina inzipriaa de zuccher 
cont ’na salzera insem 
piena de bona crem 




IN MILAN 

Dagh del pioeuc a on omm col coeur in man, 
dagh del scior a on pover come mi, 
dagh del turch, de F ebrei a on bon cristian, 
ciamà pinin on pirla longh tri dì, 

e cittadin di fior de paisan, 

tucc el sentom de spess, no gh’è de dì, 
ma ciamà on milanes, chi a Milan, 
forestee, l’è ben grossa. Stee a sentì: 

Cercand el Peder che l’ha cambiaa cà 

e l’è andaa in d’on cason grand ’me on paes, 
gh’hoo domandaa al porter dove che’l stà. 

Spiega e rispiega e lu: «Ah In foresto, 
lu forastiero, chillo melanes, 
el me respond : in fonno, a piano sesto ! » 
M’avii intes? 

Eren tucc ter brusaa in quel cason, 
de milanes 

ghe stava doma el Peder per campion. 

EL B0D1N A LA REGINA 


Fà buj mezz liter ma abondant de lati 

peu mcttegh cent cinquanta granuli de zuccher 
Fa coeus in acqua Irii limon com'in 
intregh e fai passa al sedazz de crin. 

Mes’cià, impasta su on piatt 

on etto de butter fresch de cantina, 

cli’el sia nò moli, on etto de farina 

de ris, vint granuli de quella de forment, 

per fann on bel paston 

e mettel in del Iati ma ben bujent. 

Menami fà su ona bella polentina, 
salala on poo, giùntagli dent i limon 
passaa al sedazz e, sempcr menami su, 
fala coeus per on des minutt e pu. 

Tirala indree e, quand l’è tevedina, 

giò cinq ross d’oeuv tiraa 

dent vun a vini e ben ben impastaa. 

Mezz’ora prima de amia in tavola 

giontagh on oeuv intregli e lavorala. 

Monta bei dur i cinq ciar d’oeuv in nev, 
menaghei dent coni el cugiaa nò grev 
ma pian, pianin, eavezz, 
de fai minga dà giò e infin vojala 
in d’on stamp cont el so canon in mezz 
vongiuu cont el butter 
e peu passaa al zuccher a dover 


165 


ma ben ben d’ogni part. 

Daa ch’el bodin standes a coeus el cress, 
el stamp el dev mai ves 
pussee pien d’on tri quart. 

Fai coeus a bagnmaria e ben qualtaa 
per on’oretta in forno o sul carbon, 
servii con sù de sora o compagnaa 
d’ona cremm delicada o sabajon. 


EL BODIN DE LA SERVA 


Tajà a quadrett di avanz de panatton, 
biscott o torta, quell che gh’è l’è bon. 
Mettegh insem di frutt candii tajaa 
e su sbroffagh alchermes o cognac, 
infin impienì a inezz on stamp ontaa 
e rasai cont un compost faa insci 
e su ’sta dose chi: 

Ciappà quattr’oeuv che sien bei gross, scernij 
e sbattei ben con cent vint gramm de zuccher, 
tiragli insemina, cont el sbatt e sbatt, 
mezz liter giust de latti, 
ma bell scottent, buji 
con cannella e con scorza de limoli. 

Impienì poeu el stamp. Mojaa che’I sia 

tutt el biscott, fai coeus a bagnmaria 

in forno o sul carbon 

in d’ona cazziroeula ben saraa 

e con sora on coverc e a foeugh sbassaa , 

perchè el dev minga bnj ma coeus pianin. 

Servii già .riposaa, ma bell ealdin 

con sora ona glassada 

de ciccolatt o pur de marmellada. 

Se peu se voress dagh pussee figura, 
fodrà el stamp sia de fianch. come de sott. 
con pan de Spagna, osvego o pur biscott 
o pan de quell quadraa fettaa in misura. 

I PERSEGH FARSI! 


Smezza des persegli lass e toeugh la gianda 
e on poo de polpa. Mettei giò vesin 
in piatt de ram o in tortera granda. 

Tajà giò, ben ben fin 
la poca polpa tolta e i persegli rett 
e pen tridagh insemina sett o volt 
amarett con adrec ona raspadina 
de limon. Dopo, mcttela in tazzina, 
tiragh dent duu ross d’oeuv, on bell fettin 
de butter, qnai cugiaa de zuccher fin 
e impienì i persegh cont on cugiarin. 

Romp su i so giand e peu pelai, smezzai 
e metten ’na metaa sora ogni persegli. 

Vbjà sul fond del piatt on poo de vin, 

bianch, quell s’intend, e spolverai 

sù ben bondant, ma ben bondant de zuccher, 

Infin fai coeus in forno moderna, 

che sien ben cott, ben d’or e giuleppaa. 

Anca i mognagb insci risulten boli 
cont on bell fambros sora in mezz del pien, 
daa che in tutt e duu frutt de la stagion 
e, oltra che ves bon, stan tanto ben. 

LA CREIVI A LA BAVARESA 


Romp su e mett in la cazziroletta 

ses ross d’oeuv e duu etti zuccher fin, 
de butter crud e fresch on bocconin 
e de vaniglia mezza ona bacchetta. 

Col cazzulett de legn mescià e sbatt 
e giontagh denter duu quintit de lati. 

Peu fala coeus tegnend semper rugaa, 
mai bandonala e, quand l’è quasi cotta, 
de nascondon, sì, senza dì nagotta, 
denter oinq foeui de colla ben lavaa 
e nò depù che men che la ven dura 
mei l’è. E chi attent a la cottura. 

Attieni che, se la buj l’è bell e andada. 
addio crenun ! ma, appena che la panna 
el cugiaa, via del foeugh che la và in grana. 
Quand l’è freggia. però minga gelada, 
sbaltela in pressa e, quand la tend al gel, 
mes’ciagh insemm ben ben del lattemel. 

On tri etti, ma dur, ben ben montaa, 
de colp mettela in forma o, quant men, 
spartila in di tazzin del thè bei pien. 
Poggiala in giazziroeu o in sit giazzaa 
d’inverno, che l’è questa la stagion 
la mei de fà ’sta cremma de spumon. 

Se po’ fala peu anca al ciccolatt, 

o pur mista, giontandegh a on quart 

de cremiti el ciccolatt faa fond a part. 
0 al caffè, buiend prima in del latt 
on cugiaa de caffè in grana rotta 
e lassaa in la cremm fin che l’è cotta. 


EL SPUMON DE PANERÀ 


Pela, tosta in del forno ben doraa 

cent vint grarnm de armandol e tridai 
ma ben fin. Fà a quadre» suttil e inguai 
cent vint granuli de candii ben siroppaa. 
raspà cont el cortell on tocchelin 
o duu de ciccolatt, ma de quell scur 
e in cinq cent granuli de lattemel bell dur 
con dent on etto e mezz de zuccher fin, 
mes’cià tuscoss gir and dent in rotond 

Vojal peu in d'on bel stamp per i gelaa 
quadraa, a duu coverc, ben preparaa, 
cont ona carta bianca giò sul fond. 

Peu, rasaa el stamp, ma ch'el sia propi pien, 
quatta! de ciccolatt grattaa, fodral 
cont altra carta bianca e sigillai 
con butter moli tuffai l’ingir, ben, ben 
de manera che tra carta e butter 
no ghe poda passa l'acqua col saa, 
se no, addio! Pè bell e ruinaa. 

Mettel peu giò in del giazz pestaa a dover 
con la sai a indurì in d’on mastelle» 
lassandel dent per circa tre orett. 

EL LATTEMEL CON LA FRUTTA 


Fa coeus ben cott con zuccher e in ristrctt 
des per martin tajaa in del mezz, bei nett 
de somenz, con vint brugn secch de Provenza. 
Trà insemina in d’on ramin tolt in cardenza 
ses bei cugiaa de zuccher, 
tri de cacao, mezz on cugiarin 
de farina de fecola, on cicchi 
de cannella masnada fina in polver 
e infin ona fettina de buttcr. 

Messedà ben, mett denter on biccer 
* ma mezzan d’acqua, peu metted a foeugh 

e fin ch’el buj rugai, ma ben, de coeugh. 

Peu lassa coeus adasi, on quart d’oretta 

de vegnì ona salzetta 

bella, spessa, lustra e netta. 

Quand tutt l’è al gel e frutta e ciccolatt. 
fà ona bella corona su on gran piatt 
cont i frut cott e fagh ’na pigna in mezz 
de lattemel tiraa sù bell cavezz. 

Lattemel già indolzii e vanigliaa 
con denter quatter frut candii, tajaa. 

Salzà ben per e brugn col ciccolatt 
e presenta con grazia ’sto bon piatt. 


172 


QUADRETT 


Dolza, dolza cor l’arietta 

mormorami in tra i caslan: 
lu e lee in su l’erbetta, 
pian, pianin sul praa van, van. 
Lu quid e lee quieta, 
vun a l’alter dand la man, 
giò el brasc a penzolon, 
uso on pendol fan din, don. 

Oh che bell insci l’amor! 

/ 

Brasc a scocca, innanz, indree, 
pass liger che sfiora i fior, 
lu che ’l rid e lee anca lee... 
Dodes occli denanz de lor 
ghe fan strada, ven dedree 
vott pollaster, vott pollin, 
ona cavra e on porscelin. 
Canta on merlo in del boschett. 

A la bella melodia, 
canten occh, pollin, gallett 
e fan su ona fantasia 
con la cavra e col porchett 
’torno, ’torno ai duu legria 
che ridend. dondant la testa, 
vosen: Oli che bella festa! 


EL PURE’ DE CASTEGN 


Fà coeus on chilo de castegn pelaa, 

ben succ e, quand in cott, ben coti, toeui giò 
e fai passa al sedazz. Metti ancamò 
in cazziroeoula e denter on cugiaa 
de ciccolatt, cent granuli de zuccber fin, 
peu vaniglia, olia nos de bon batter, 
on poo de rum, de lati on mezz biccer 
e al cab! lavorai col mestolin. 

Faa ’sto purè, condii, ben lavoraa, 

lassai lì a sfreggià. Peu, de bell noeuv, 
passai anmò al sedazz e, come el pioeuv 
bell e sortii, ligger e nò schiseiaa, 
fà ona corona in gir a on piatt, o pur 
fà piena ben colmada ona bordura 
che, vojada sù on piatt peu de misura 
la se impienis de lattemel bel dur 
giamo ben preparaa 
dolzii e vanigliaa. 


174 


\ 

EL SALAM COL SABAJON 

Sbatt quattr’oeuv in d’on tazzin 

cont on biccer mezzan dalchermes, 
on etto e inezz de zuceher fin, 
ona mezza donzenna de amarett 
tridaa e insemina di bei frutt candii 
tajaa a tocchei e ugliett. 

In ’sti oeuv r ben battnu e ben dolzii 
dent di biscott, on duu o anca Irii 
etti e tajaa a quadrett 
ma messedandei ben, con 1 attenzion 
de no schisciai, de no fa su on paston. 
Peu mett tuscoss in d’on mantin bagnaa, 
ma prima ben bujii in de 1 acqua a fà 
che’l perda el gust cattiv che’l pò lassa, 
fai sù ben impariaa 
’me on salam e ligaa 

ai eoo e in mezz a dagli la giusta sagoma. 

Peu fai coeus ben quattaa 

in l’acqua già bujenta on des minutt. 

Tirai foeura e, bell sutt, 

tolt dal mantin e mis sora on bell piatt 

servii con ciccolatt 

tiraa in salza o sabajon 

faa col marsala, ma liger e bon. 

LA TORTA DE SAN GIUSEPP 


« Gina, Gina, l’è el mè dì. 

Fà dò tort perchè sta sera 
in chi a farn la bella cera 
forse in des a stala lì. 

Và, prepara su di piatt 
’sti dos chi e l’occorrent 
per montai. Mett tutt arent 
fin che vegni mi a jutat. 

Dodes oeuv, poeu, bei divis, 
etti cinq de zuccher fin, 
tri farina, ma de ris, 
vun de fecola, on panin 
de tri etti de butter, 
etti duu niscioeul seccaa 
in del forno, peu, a dover, 
già pelaa e infin tridaa. 

Te see pronta? In poeu bei pien 
fresch i oeuv? Te i ee sperlaa? 
Te ontaa i torter ben, ben 
con butter già deslenguaa? 
Dagh ’na bella infarinada, 
mett in stua a fà scaldà 
i farinn in messedada, 
sù el buttòer a deslenguà, 

Te nettaa la bastardella? 


Giò i tò oeuv, giò el zuccher fin 
e dagli dent ’na sbattudella, 
giò vaniglia e saa on presin. 
Mettel sù a bagnmaria. 

Sù, dai, sbatt cont el foett 
semper con bell’armonia 
cadenzada e mai desmett. 

Gina, sbatt e stagh ai cost, 
vaa che’l bagn el buja nò; 
quand gh’è teved el compost 
smorza el foeugh e tirel giò. 

’Se te fee, per la malora? 

Te me’l rughet ’me on risott? 
Sbattei senza fora, fora, 
girand dent dal sora al sott. 
Brava! Insci che vem benon. 

Vaa che bell? No el se destacca 
dal foett, sto sabajon! 

L’è ciar, sgonfi... Te see stracca? 
Oh, te’l credi, ma ghe sernm. 

L’è già pront. Nò, sbattei pù. 

Giò, sedazzegh dent insemm 
la farina e rughel sù. 

Rughel sù, ma con manera. 

Adess sì t’ee de rugai, 
ma pianin, con man ligera 
de nò rompel nè schiscial. 

Chi i niscieul tridaa hen fin, 
dent anch lor e chi el butter 
deslenguaa, dent a ciccin. 

Ecco, faa. Và a toeu i tortèr. 

Sì. impienissei per tri quart. 


Coeusi in forno a mezz calor 
e prepara intanta i cari 
de mett sù quand gh’han color. 

E con quest, stagli ben adree, 
curei ben, ma tocchei pocch 
sortiran dò tort assee 
per desdott o vint bonn bocch. 

Ma in sta sera anca s’in chi 
doma in des, no en vanzaran 
de sicur che on poo per tì, 
e per mi de god doman. 


LA TORTA DE LA DAMA 


In cazziroeula fada a pariolin 

niett ses ross d’oeuv, on cent vint granuli de zuccher 
el sugli de mezz limon, on bell presili 
de saa, vaniglia senza economia. 

Fà intevedì el compost a bagnmaria, 

sbattei ben cont el foett, 

sbattei senza desmett, 

infin che Tè bell spess e bell sgonfìaa. 

Mettegli dent, sedazzaa 
de sora, cent quaranta granuli de fecola 
mes’ciand per duu minuti pianin, in tond, 
cont. el cugiaa dal sora fina in fond, 
ma stand attent de no schiscià el compost. 

Monta a la fiocca i ciar, ben ben, montai 
bei dur e peu, quand in a post, 
con man ligera e senza strappazzai, 
tirai con tutt el rest dent anca lor. 

Peu vojal in tortera imbutterada, 
ben ben infarinada 

e fai coeus giust a forno dólz, ma attent 
che mai abbia de andà peu indree el calor. 

Per quest no «fervi el forno se no occor. 

Infin peu Tè prudent 
quattà la torta a mezz de la cottura 
cont olia carta, a fà 

che la diventa minga troppa scura. 
Cotta ben e finida la sarà 
quand, a spongela sù cont on stecchett 
quest el vegnarà focura succ e nett. 


/ 

LA TORTA ARM A1N DOL ADA 


Con zuccher e farina de forment 
butter e armandol dolz pelaa, tridaa, 
ma bei finn, finn, in pari quantitaa, 
duu ross d’oeuv cott, duu erud, su on Iresent 
gramm de semola e peti la seorzettina 
de limon, fà ona pasta frolla fina. 

Spianala grossa on ghell, anca de pù, 
distendela in tortera imbutterada, 
quattala d’on bell lett de marmellada 
de fambros o magioster e fagh sù 
’na griglia con la pasta ch’è vanzaa 
e ontala de armandol già tajaa. 

A forno cald, ma cald giust de misura, 
dagh tant ’me on ora bona de cottura. 

* > 1 = * 

Se nò fà questa chi con dent la cremma: 

On trcsent gramm farina de forment, 
on cent cinquanta zuccher, on dusent 
butter, duu ross, on quai savor. Trà insemina 
el tutt e in tortera con faa intorno 
on bord de pasta, dent a coeus in forno. 

A pari trà insemina in d’on cazzirolin 

centvint gramm de farina, gramm vottanta 
de butter, ’na brancada, ma abbondanta 
de armandol dolz, pelaa, tajaa bei fin, 
on bon cent gramm de zuccher, on ovon 

bell gross, tri ross, vaniglia o pur limon. 

Cont on cazuu de legn mes’cià sù ben, 
tiregh dent cinqcent gramm de latt già coti 
con di armandol amar, schiseiaa (on volt) 
e fala coeus menand sù dent in pien. 

A pena in corp, indree e dent in quella 
mezz etto butter cott color cannella. 

e on ross d’oeuv. Levà da la tortera 
la torta cotta quand l’è on poo sfregiada 
e peu su la tortera rivoltada 
poggiala e impjla su, ma con manera, 
de creinma armandolada, el tutt cavezz 
con su d’i armandol dolz tajaa in mezz. 

Sbiancala ben de zuccher, quell velaa 
e dent in forno fort per on quart d’ora. 
Tolta dal forno poeu, piazzala sora 
on foeui de carta a pizz, ben preparaa. 

E chi, s’in anca in des e ingord, glie n’è! 
Ma l’è mej bevegh dree on bon caffè. 


LA TORTA SABBIOSA 


Se fà sniolà duu etti de butter 

con denter la vaniglia e on ciccinin 
de saa, duu etti giust de zuccher fin, 
on oeuv bell gross intregli e on mezz biccer, 
mezzanell, de farina de forment. 

Coni el foett e stand in sit al frecc, 
montai e a vun a vini poeu rnettegh dent 
on cinq ross d oeuv, ma, attenti, minga vece. 

A ogni oeuv se dà, se sbatt, se mena, , 

e via vun l’alter, sbatt e stagli ai cost, 
fina che s'è tiraa sgonfi el compost 
al pont de fà la biella quasi piena. 

De soravia ghc se sedazza allora 
duu etti scars de fecola, sugada 
in stua e peu sfregida e, sott e sora, 
girand adasi. fala dent mes eiada. 

Messedada che 1 è insemma ben, 

la se voia in d’on stamp faa a bonnett 
de quei quadraa o longh, ma lise e nett 
e ont e infarinaa, però faa pien 
pena a tri quart del cress che Fha de fà. 

La se coeus in d’on ora a forno lent 
con sù ona carta e senza seguità 
a guardala e squattala inutilment. 

I FRITTEL DE POM 


Se sbatt, ma ben al largii dent in tazzina 
on bell biccer de latt, on trii cugiaa 
de oli e duu de zuccher, scorzettina 
de limon e duu oeuv e on poo de saa. 

Ben sbattuu, glie se mena dent ingemma 
tant ’me quasi on tri etti de farina, 

(e latt se occor), de fà ona pasta a cremma 
cruda, ma ben ligada e on poo spes&ina 
assee de sta taecada e de bon pes 

ai pomm. Peu pela i pomm, tajai a fett 
bei gross per el travers e, con l’arnes, 
fagh dent on bus in mezz a ciambellett, 
puciai in de la pasta bei cavezz, 
fai dora dent in Poli ben bujent, 
cercand de fagh restà el bus in mezz, 
inzuccherai bei cald, mangiai scottent. . 
Vorend peu fà on quiecos pussee per fett, 
mett giò i fettin de pomm on poo in fusion 
in d’on ciccin de rum per on dò orett. 
Riusiran del sicur pussee anmò bon. 

Infin, se se voeur fai ma in pressa, in pressa, 
e veghei però bon Pistess e bei, 
preparò la soa pasta on ciccin spessa 
e mettegh dent i pomm tajaa a tocchei. 

Mettei in Poli cald cont el cugiaa, 
fai nò tropp gross e tirai ben doraa. 

EL MALAA 


Client e Dottor. 

« Scior Dottor, mi stoo mal, cossa el sarà? » 

« Vedem on po se’l gh’ha. Come el se seni? » 

« Me senti mal, me passa pù el mangià. » 

« E l’e on pezz che lu el gh’ha sto inconvenient? » 

« L’è insci bella che stenti, cara lu, 
ma adess mi en podi propi pù. » 

« Se ved, se ved, el gh’ha quiecos al venter. » 

« Me’l senti semper sgonfi, l’è on segn brutt? » 

Che’l disa, el podaria guardagli denter? » 

« Guardagli denter? Oh bell, prima de tutt 
vedè la lengua. Bella. Che contrasti 
Mangià el mangia? E quant? El sta ai past? » 

« Ai past e mangi a pena el necessari. 

Mattina, subit dopo el me caffè, 
barbajada con quatter ciolandari 
de l’offelee, duu oeuv o quell che gh’è 
con dò ciambell bei fresch o tré micheli. 

E peu fina a mezzdi digiun completi. 

A mezzdi el me risott o pasta sutta, 
on para de bistecch o cotelett 
con verdura, el gruera, la mia frutta, 
on poo de panatton ma podi, dò fett, 
i mè trii michitt fresch in del caffè 
e peu, via, stopp, fina al spontin di tre. 

A sera istess, El noster minestron 
con codegh e borlott in abbondanza. 

(me le fà la mia sdora, propi bon,J 
dò fettinn de salarli segond l'usanza, 
piatt de carne guarnii, squas semper quell 
o rostinj o stuaa, o pallostrell. 

Formacc pocch, frutta assee, on sabajonin 
cont on quai barlafus de l’ofelee, 
tri michit ma bei fresch, poéciaa in del vin, 
caffè e basta. E1 ved? La mia miee: 

Mangia, la dis, se t’e de vorém ben!... 

Ma mi invece me senti subit pieni... » 

«E in quant al bev, e al vin, come se va? » 

« Minga tropp. Men d’on fiasch in duu per past i » 
« Bell, ho trovaa el so mal, bisogna fa 
subit’n’opcrazion per toeugh el guast i » 

«Eli? Se l’ha dit? De fa on operazion? 

Ma, scior Dottor, el dis propi de bon? » 

« Già, ghe voeur de fà on bus e bell profond. » 

« On bus? Mi nò, mi nò, se’l dis mai sù? 

El voeur fam dent on bus e bell profond? 

E doe? Dent in del venter? Cara lù... » 

« E già, ma minga lì, in del dedree, 
sì perchè quell che gh’è l’è minga assee! » 

LA FRITTURA DOLZA 


Fà buj duu quiut de latt con gramm cinquanta 
de butter, cent de zuccher e bon^Ianta 
raspada de limon, se nò <yi tocchell 
de vaniglia e, quand la buj, bell, bell, 
tragh dent votanta gramm de semolina 
Rugand, fagli dà ona bella cosudina 
d’on vott o des minutt a fiamma bassa. 

Peu toeula indree, mes’ciagh de Tuga passa 
e del candii de cedro tajaa fin 
e tri ross d’oeuv. Rimettela on ciccin 
a foeugh e giò, vojala grossa on dida 
de sora on piatt. Lisciala e peu, sfregida, 
tajala a toccli precis. rotond, quadraa. 
peu rostilla in butter ma'abbondant 
o pur in l’oli dagli l’or e el croccant. 


Altra manera 

I 4 » 

In d’on cazzirolin mes eia su ben 

duu oeuv, duu ross, on etto de farina, 
ottanta gramm de zuccher, na presina 
de saa e de butter tri cugiaa pien. 

Gionlagli adasi cinq cent gramm de latt 
buji insemina a cannella e dò scorzett 
de limon ; fà peu coeus, menanti sù quieti 
per cinq minutt e vojà giò su on piatt 

ontaa de oli e spessa a pena on elida. 
Fregia, tajala in quader e passala 
a Foeuv e al pan grattaa, iniìn peu fala 
rostì in Foli bujent ben colorida. 


I ANEI 


Bei popol, chi gh’è di anei 
tanti, tanti, e bon e bei 
ma gh’è minga dent qnell d’or 
di vost sogn, del vost tesor... 
Contenteves e mangei : 
questi, in fond, in forgi mei. 


Romp sù on tri bei oeuv fresch in tazzina, 
giontagh dent tri cugiaa de oli fin, 
tri de zuccher, ’na presina 
de saal fina e on cicchi 
de scorza de limon, ma ben tridada 
e mai el bianch chè, quand el gh’è, le guasta; 
sbatt e fà ona messedada. 

Peu in su l’assa de la pasta 

mett giò on muccet e fà ona fontanella 

de farina, ma fior, de fà bonbon,' 

vojagh dent la sbattudella 

del tazzin e fà el paston, 

tirand dent la farina a poch a poch, 

per fà foeura ona pasta on poo duretta, 

come quella de fà i gnocch. 

Dopo squas ’na mezz’oretta 
trala tutta a tocchei, peu a canei 
gross come on lapis, tajai, girai sù, 
dagh la forma de anei 
grand on scud o poch de pii. 

Fai peu coeus in de Poli, bei doraa 
e sbroffai cald de zuccher con vaniglia. 
Quist, tant cald come sfreggiaa, 
fan contenta la famiglia. 

I CIACCER 


Cont on mezz chilo de farina 
fà on bell muccett su l’ass 
cont in mezz ona bella fontanina 
e dent cent gramm de zuccher, 
magari de quell grass, 
mezz’etto de butter, 
trenta gramm d’oli, mezz biccer 
de lati, on oeuv, on ciar, la saa, 
ona raspada de limon, 
fà on impast ben lavora 
e lassai lì quattaa 
vint minuti in d’on canton. 

A temp con la cannella 

fa ona sfoeuja ma grossella 
pussee che i tajadei. 

Fala a list con la rodella 

groppi] sù on poo larghett, 

se no, fà di quadratei, 

piegaj, fa sù i galett 

e friggi in l’oli in d’ona gran padella. 

Sbroffai bei cald de zuccher vanigliaa 

e cald mangiai. Ma in bonn anca sfregiaa. 

Altra ricetta ma pussee de scior: 

Mezz chilo de farina vero fior, 

on cicc de saa, duu etti de butter, 

on cinq ross d’oeuv, on quart de on biccer 

de maraschin o d’alter bon liquor, 
on etto e mezz de zuccher, on savor 
de scorza de aranz o de linion, 
bagna de latt, asee de fà on paston 
giust de podè tirai tutt bell egual 
in foeui, el rest ’me i alter, tal e qual. 

I OSS DE MORD 


De mord, minga de mort, e insci van faa, 

’sti oss che ciamen anca i straccadent: 
Quatter etti de armandol dolz, pelaa, 
duu etti e mezz farina de forment, 

tri etti, ma abbondant de zuccher grass 

duu ciar d’oeuv scars, on mezz sugli de limon 
vott staccbett de garofol tridaa in 1 ass 
e tra insemma tuscoss in d’on paston. 

On paston che el dev ves puttost durett. 

Lassai a riposa on bon quart d’ora, 
dopo, el se taja giò ben, ben a fett 
e rimpasta vpltandel sott e sora. 

In sul tavol, bell lise e infarinaa, 

distendel giò, fai gross come on didin 
e col cortei 1 tajal ben impariaa 
a baston pocch pù long d’on biscottin. 

Peu su ona placca in ram o de lamera 
voncia d’oli, ma poch, a pena on grizz, 
se cavezzen giò tucc ben in manera 
de ves duu dit lontan e semper drizz. 

Adasi adasi coeusi dopo in forno 

fin ch’han ciappaa el color biond de l’or vece 
e che sfiorissen foeura tutt intorno. 

Tirai giò da la lastra quasi frecc. 

Per conservasse! fresch, croccant e secch 
sarai denter in scattola o in vaas, 

Duren d’i mes se resten succ ’me stecch ; 
saggiee de quisti chi! Sii persuas? 


i 


v 


i 

I BISCOTTITI DE LA NONNA LIA 


Tiraa bel inoli on etto de butter 

in d’on tazzin, sbattendel sù a dover, 
el se monta giontandegh a ciccin 
on duu etti de zuccher de quell fin, 
on oeuv, on ross, el sugli d’on bell limon 
e anca el gust. Tiraa come on spumon, 
glie se messeda insemina, senza sbatt, 
tant come on cinq bei cugiaa pien de latt. 

A part, in d’on mezz chilo de farina, 
ghe se incorpora dent la polverina 
che fà leva, ma apena on cugiarin. 

Vojaa peu in la farina el sò tazzin 
del compost, se fà sù, ma de premura 
ona pasta nè molla nè tropp dura 
e la se tira cont el mattarell 

in d’on foeui ch’el sia gross come on mezz ghell. 

El se taja peu foeura a hiscottin 

cont el cortell o con di bei stampin 
a stella, a coeur, a oeuv, a mandorleti 
e peu se coeus a forno bass, quiet, quiet. 

I MEDAJON DE LA SCIORA BETTINA 


Tri etti de farina gialda, fina 

(giust quella per bomlion), vun de farina 
fior de forment e vun de fecola, 
tri etti de butter e duu de zuccher 
puttost bondant, peli duu de armando! 
scottaa, pelaa, tajaa ma ben, ben fin; 
on ses ross d’oeuv i on biccerin 
de rum e ona raspada de limon. 

Fà sù Pimpast e peu per dò orett 
lassai possa quattaa e al freschin. 

A temp spianai grossel e col sercett 
de tajà past o cont on bicceron, 
fà foeura i medajon, 
se nò fà sù Pimpast tutt a cannei 
per fan foeura di anei. 

Poggiai kmtan duu dida 

vun a vun su la lastra, pennelai 

de ciara d’oeuv sbattuda, spolverai 

ben ben de zuccher fin e mettei dent 

in forno cald, però no tropp foghent. 

Vorend, se mett in mezz ai medajon 

on oeucc de marmellada, ma pocch, pocch 

de fambros o albicocch 

prima de coeusei. Cott, doraa, in bon. 


I AMBR0S1AN 


Duu etti e mezz farina, ma de semola, 
altrettali! de butter, on etto zuccher 
on piccol cugiarin cannella in polver, 
on cinq ros§ d’oeuv on etto o clic de armandol 
dolz, ’na quai vana anca de amar, 
scottaa, pelaa e peu tridaa giò fin 
e in pù on profuni de rum o mar ascili n 
mei già se in quest s’è minga tropp avar. 

Mes’cià tuscoss insemm, fà su on paston 
al frecc, ben impastaa; fa d’i cordon, 
tajai a toccli, fà sù di gropp ben faa 
e tucc istess e mettei giò impariaa 
sora ona lastra ontada. Pennelai 
de oeuv sbattili! e coeusi a forno allegher. 

Ma attenti peu che ciappen minga el negher. 
Ben cott che in, bei luster, spolverai 
de bon zuccher al veli, fina a sbiancai. 

ON SUPPIN 


li mai finii el disnà 

cont on suppin de pan? 
Provee, succedarà 
de fall anca doman. . 

Tostee di bei croston 
de pan e, secch che in, 
doraa al bntter, ma bon, 
mettei in di fondinn. 

» 

Tojegh picoll e giand 
a duu piatì de marenn, 
mettegh tini pugn bei grand 
de zuccher, a sosenn. 

Bel pien on bicceron 

de vin bjanch ma dolzin, 
scorzetta de limon 
e coeuséi pian pianili. 

Vojè ’sta marennada 
sul pan a fà ben piena 
la fondina e, sfregiada, 
gustela in fin de zena. 


I « OVIS MOLLIS » 


Fà ona pasta frolla grassa. 

On quattr’etti de farina, 
duu de zuccher, duu e ottanta 
de butter; metti in sù Tassa, 
grattagli sù ona scorzettina 
de limon puttost bondanta 
e peu dent in compagnia 
ses oeuv dur, ma apena el giald 
faa passa, quand in pù cald, 
da on sedazz, de soravia. 

Impastala a man ligera. 

L’ha de vess poch lavorada 
e lassada lì on quart d’ora. 

Peu spianala con manera 
grossa on ghell e ben lisciada 
su ona bella spianadora 
e fa foeura di rondei, 
fagh col cere in mezz on bell 
bus a uso di ciambell 
de resta ’me tanti anei. 

Su la lastra imbutterada 
mettei giò on poo larghett 
e a forno minga fort, 
ben schivaa da la fiammada 
fai coeus ses minutt o sett. 

Han de ves tra el d’or e el smort. 


Tolt dal forno spolverai 
cont el zuccher vanigliaa 
e fà come han semper faa 
invida gent a mangiai. 


I PASTIZZITT 


Messedà ingemma on etto de farina 
de forment con mezz’etto ciccolatt 
in polver e cinq gramm de polverina 
de levaa. E peu dent d’ona tazzina 
fa smolà e monta ben cont el sbatt 
on etto de butter con dent insemina 
zuccher cent gramm, on ciar e duu ross d’oeuv. 

Quand peu l’è in schumma, lise come ona cremma, 
col passe strenc di sedazzin fagh pioeuv 
de sora la farina e el ciccolatt. 

Messedà e giontagh des gramm de latt. 

Mett el compost in qnindes bei stampili 

a cassetta, a corona o a pessin 

vontaa de butter coti e infarinaa 

e mis vesin. vesin sora la placca 

che va in forno peu coeusi a fiamma fiacca. 

Toeui foeura di stampiti a pena coti 

e cont el zuccher tirai ben quattaa 

che nient glie sia de biott. 


Altra manera. 

Butter settanta gramm. Montai con dent 
on oeuv sbattuu, cent des de zuccher fin, 
scorza d’aranz tridada on bell presin. 

Quand l’è ben, ben montaa, tirai areni 

cont cent gramm de farina de forment 
ines’ciada con cinq gramm de levaa in polver 
e sedazzada de dò volt su on piati. 

Infin on duu cugiaa o trii de latt. 

Lavorala animò on poo e in di formctt 
’me quei de sora coeusela a foeugh quiet. 
Tegnì present che i stamp han nò de vess 
tropp pien perchè la pasta a coeus la crcss. 


v. 

ALL’EDERA SUL DAVANZALE 


Edera amica, tu che in questo vano 
della finestra inquadri il chiaro azzurro 
col tuo verde smeraldo, o tu, gentile, 
che al passar d’ogni anno il folto cresci 
e rinnovi la veste e più graziosa 
t’aggrappi a queste mura, edera bella, 
salve! Già son vent’anni e tu, tenace, 
te ne stai qui costante e meco vivi 
e dell’alito mio quasi ti mitri. 

Che ogni mane, al riaprir degli occhi, 
te, salutando con affetto, guardo, 
mentre la tua ghirlanda un poco s’apre, 
quasi a porgermi il sole. Oh tu serena 
che da vent’anni già m’arridi e, sola 
al solitario testimonio, sai 
ogni sommessa mia letizia ed ogni 
vana illusione da quel dì che una 
gentilissima man te qui recando, 
nei giovanili miei anni più chiari, 
ti posò sulla pietra al davanzale. 

Ave, edera, tu ch’anco nel verno 
gelido il verde li conservi e gli occhi, 
cara, m’allegri coi tuoi tralci intesti 
sul silenzioso davanzal. Tu pure, 
come me stesso, paga sei d’un nulla 
e ti rassegni, tua vita traendo 

da poca zolla e solo chiedi al cielo 
un po’ di luce ed una fresca goccia. 

E tu pure desideri la quiete 
ed ami i fiori più vivaci, tu. 
cui severa donò veste natura. 

Oh amorosa, forse tu soltanto 
ancor m’arriderai per gli anni tardi, 
festosa coi tuoi tralci, edera amica... 
E chi per primo puoi tu dirmi, o cara, 
dal davanzale sparirà? 


I PASTINN AL FORMACC 


Pesa e tra insemina on etto de farina, 
on etto de formacc trid, vece e grass, 
on etto de butter e ona presina 
de senape ma in polver, peu su l’ass 
fà sù ona pasta, infin per ’na mezz’ora 
lassala al fresch coni on mantin de sora. 

Peu spianala e tajala a bastonilt. v 

Distendei su la lastra e pennelai 
de ciara d’oeuv, fai soeus des minutitt 
a forno fort, assee de ben sgonfiai. 

Bei sgonfi, luster, el sarà on piesè 
vedei, ma pussee anmò gustai col thè. 


\ 

